Harga Internet Di Malaysia Akan Turun Sehingga 25% Menjelang Akhir Tahun 2018

Dua puluh lima persen!
Sumber gambar: The Malaysian Insight.
Sebelum ini, YB Gobind Singh Deo, Menteri Komunikasi dan Multimedia sudah mula bertemu dengan syarikat-syarikat telekomunikasi dalam negara untuk membincangkan pelan kerajaan dalam mempertingkatkan kelajuan internet dan mengurangkan harganya. Terbaru, beliau telah berkongsi lebih lanjut tentang apakah perancangan mereka buat masa ini.
YB Gobind mengatakan yang mereka menyasarkan harga perkhidmatan internet bakal turun sekurang-kurangnya sehingga 25% menjelang penghujung 2018 ini, lapor The Malaysian Insight.
Penurunan harga ini adalah selari dengan implementasi Mandatory Standard on Access Pricing (MSAP) yang dijangka tamat sekitar Ogos nanti, seterusnya memberi kesan kepada harga perkidmatan internet di Malaysia. Ini kemudian akan membenarkan syarikat telekomunikasi tempatan menawarkan perkhidmatan mereka kepada pengguna dengan harga lebih rendah daripada apa yang ditawarkan sekarang, seperti yang telah dinyatakan sebelum ini oleh CEO TIME, Afzal Abdul Rahim.
Penurunan harga Internet sehingga 25% ini hanyalah apa yang bakal berlaku untuk tahun ini. Penurunan dijangka akan lebih besar pada tahun hadapan kerana pada bulan lalu YB Gobind telah mendedahkan yang kerajaan akan berusaha untuk menggandakan kelajuan jalur-lebar, tetapi ditawarkan dengan separuh harga berbanding hari ini.
Sama-samalah kita berdoa agar penurunan harga ini dapat dilaksanakan dengan lancar dan segera, supaya kita gamers boleh bermain game-game online sambil tersenyum.


Assassin’s Creed Kekal Menjadi Francais Ubisoft Paling Berjaya, 140 Juta Unit Terjual

Siri game Assassin’s Creed bukan sahaja merupakan sebuah francais yang cukup bermakna kepada Ubisoft, malah menjadi salah satu ikon yang cukup dikenali dalam industri gaming secara keseluruhan.
Sejak sekian lama, Assassin’s Creed menjadi francais paling berjaya untuk Ubisoft, dan satu laporan terbaru telah membuktikan ia kekal utuh sehingga ke hari ini.
Penganalisis industri, Daniel Ahmad telah melaporkan angka jualan beberapa francais yang dikeluarkan sendiri oleh Ubisoft. Francais Assassin’s Creed kukuh di tangga nombor satu dengan 140 juta unit terjual, diikuti Just Dance (70 juta), Far Cry (50 juta) dan Rabbids (20 juta).
Melihat francais Assassin’s Creed yang begitu jauh meninggalkan francais-francais Ubisoft yang lain, takhta ini pastinya akan kekal dalam masa yang panjang lagi. Apatah lagi apabila Assassin’s Creed: The Rebel Collection akan dilancarkan ke Nintendo Switch pada 6 Disember ini, serta satu lagi game baru Assassin’s Creed akan dikeluarkan pada tahun 2020.
Ubisoft turut mendedahkan bilangan tertinggi pemain yang telah didaftarkan dari beberapa game. Rainbow Six Siege telah mengumpulkan jumlah pemain paling ramai iaitu sebanyak 50 juta pemain, diikuti Ghost Recon (30 juta), For Honor (21 juta) dan The Crew (21 juta).

I just realised Ubisoft updated its franchise sales figures a while back and no one reported on it.
Assassin's Creed: 140m soldJust Dance: 70m soldFar Cry: 50m soldRabbids: 20m sold
R6S: 50m players Ghost Recon: 30m playersFor Honor: 21m playersThe Crew: 21m players pic.twitter.com/Hv6vRJ9Poc
— Daniel Ahmad (@ZhugeEX) September 27, 2019
Apakah francais dari Ubisoft kegemaran korang?
Terima kasih, DualShockers.


AGES 2016: Team eSports ASEAN Yang Harus Diberi Perhatian!

Hari ini, pasukan eSports Malaysia akan mula bersaing dengan pasukan ASEAN! Jom tengok pasukan mana wajar korang perhatikan di AGES 2016!

Pertama sekali tahniah diucapkan kepada kesemua pemain dan juga pasukan yang telah menjadi juara sekaligus mewakili pasukan Malaysia untuk AGES 2016.
Cabaran getir akan menanti pasukan Malaysia ini kerana mereka akan berhadapan dengan pasukan dari ASEAN antaranya Singapura, Thailand dan juga Indonesia.
Jom kita skodeng adakah pasukan dari luar Malaysia ini mampu mengugat dan juga memberi cabaran sengit sekaligus mengagalkan impian pasukan Malaysia menjadi juara untuk AGES 2016.
DotA 2
Mineski

Mineski merupakan pasukan dari Filipina dan juga merupakan team paling otai di dalam scene DotA 2 bagi Filipina. Antara pasukan yang harus diberi perhatian memandangkan mereka mampu melakukan sesuatu yang mengejutkan. Mereka juga pernah melakukan kejutan apabila pernah menewaskan pasukan Fnatic dan juga layak ke Frankfurt Major 2015. Menduduki ranking ke-4 bagi SEA dan ranking-25 dunia.
[su_spoiler title=”Klik Untuk Senarai Pencapaian Mineski” style=”fancy” icon=”chevron”]1st place in The Prime Major
2nd place in Hitbox Obutto Championship 2
1st place in InsideDOTA Challenge 2
2nd place in SEA Dragon Battle 2
1st place in Corsair Gaming Arena 5
2nd place in SEA Dragon Battle #3
4th place in World Cyber Arena 2015 – SEA Pro Qualifiers[/su_spoiler]
First Departure

Walaupun sekadar berada pada ranking-39 bagi SEA dan juga ranking-145 dunia, namun kita tidak harus memandang rendah dengan keupayaan pasukan dari negara Singapura ini. Juga memiliki banyak pengalaman dalam pertandingan DotA 2, First Departure pastinya ingin membawa pulang gelaran juara AGES 2016 ke tanah air mereka.
[su_spoiler title=”Klik Untuk Senarai Pencapaian First Departure” style=”fancy” icon=”chevron”]1st place in Starladder Season 10 Preseason
2nd place in SEA Dragon Battle
1st place in The Summit 2 SEA Qualifiers
2nd place in BTS Southeast Asia #1[/su_spoiler]
Signature Trust

Pasukan dari negara dengan jolokon ‘Gajah Putih’ ini juga mempunyai pasukan DotA 2 yang juga mempunyai rekod yang membanggakan. Berada pada ranking-7 SEA dan juga ranking-47 dunia, Signature Trust sudah semestinya akan memberikan cabaran yang sengit kepada kesemua pasukan yang bertanding. Satu-satunya pasukan yang beraksi untuk pasukan Thailand.
[su_spoiler title=”Klik Untuk Senarai Pencapaian Signature Trust” style=”fancy” icon=”chevron”]1st place in The Prime Major
2nd place in Hitbox Obutto Championship 2
1st place in InsideDOTA Challenge 2
2nd place in SEA Dragon Battle 2
1st place in Corsair Gaming Arena 5
2nd place in SEA Dragon Battle #3
4th place in World Cyber Arena 2015 – SEA Pro Qualifiers[/su_spoiler]
CS:GO
Team NXL

Pasukan dari Indonesia ini sudah lama berada di dalam arena CS:GO ini. Mempunyai rekod yang agak baik, sudah semestinya pasukan ini perlu diberikan perhatian. Sudah ditubuhkan sejak 2006, team NXL pernah menjadi juara di kejohanan Cyberfusion 2015 di Malaysia. Berada di ranking-18 Asia dan ranking-109 dunia.
[su_spoiler title=”Klik Untuk Senarai Pencapaian Team NXL” style=”fancy” icon=”chevron”]1st place in MixBOT Pro-League Invite Season 1
2nd place in E-Frag Rising Stars Asia
3-4th place in Asian Minor Championship 2016 – Cologne: Southeast Asia
2nd place in E-Frag Rising Stars – Promotional Cup SEA[/su_spoiler]
Team Threats

Baru sahaja ditubuhkan pada tahun 2016, jangan terkejut jika penulis katakan pasukan dari Vietnam ini mempunyai ranking yang tinggi di antara pasukan Asia Tenggara. Menduduki ranking-11 Asia dan ranking-87 dunia, Threats pasti akan menjadi antara pasukan tumpuan pada AGES 2016 nanti.
[su_spoiler title=”Klik Untuk Senarai Pencapaian Team Threats” style=”fancy” icon=”chevron”]1st place in DreamHack Masters Malmö 2016 – Asian Open Qualifier
1st place in Razer Rising Stars S1 – SEA Qual #1
5-8th place in MixBOT Pro-League Invite Season 2
5-8th place in World Cyber Arena 2016 – Southeast Asian Qualifier [/su_spoiler]
Signature Gaming

Pasukan dari Thailand ini mempunyai rekod yang paling menarik dikalangan pasukan SEA yang bertanding, tidak sahaja mempunyai pasukan yang berbakat di dalam DotA 2, mereka juga mempunyai kedudukan yang tinggi di dalam ranking CS:GO. Berada di ranking-25 Asia dan ranking-157 dunia, Signature Trust juga merupakan pasukan yang perlu diberi perhatian.
[su_spoiler title=”Klik Untuk Senarai Pencapaian Signature Gaming” style=”fancy” icon=”chevron”]1st place in Razer Rising Stars S1 – SEA Qual #3
3-4th place in E-Frag Rising Stars – Promotional Cup SEA
1st place in ESEA Season 21: Open Division – Asia-Pacific
1st place in ESEA Season 20: Open Division – Asia-Pacific[/su_spoiler]
FIFA 16
Kickers Domination United – Izwan

Kickers Izwan adalah nama yang sering disebut player FIFA tempatan sebagai nama yang wajar diberi perhatian di AGES 2016 ini. Tak banyak maklumat yang dapat kami temukan, mengenai pemain FIFA 16 dari Singapura ini, tetapi nama beliau yang meniti di bibir pemain tempatan sedikit membayangkan kehebatan beliau di padang FIFA 16.

Itulah dia serba sedikit info mengenai pasukan yang akan dihadapi oleh pasukan Malaysia hari ini. Di harap pasukan Malaysia dapat memberikan tentangan sengit sekaligus merangkul kejuaraan untuk kesemua acara.
Malaysia Boleh!


Ghost Recon: Breakpoint Hanya Akan Dilancarkan Di Uplay Dan Epic Games Store, Tiada Di Steam

Perbalahan antara Epic Games Store dan Steam berterusan.

Seperti dijangka, perjanjian antara Ubisoft dan Epic Games dilanjutkan untuk game yang baru sahaja diumumkan, Ghost Recon: Breakpoint.
PCGamesN telah mengesahkan dengan Ubisoft yang mana Ghost Recon: Breakpoint hanya akan dilancarkan di dua laman di platform PC, iaitu Uplay dan Epic Games Store, dan tidak akan keluarkannya di Steam — seperti mana yang Ubisoft telah lakukan terhadap dua game mereka sebelum ini.
Berbeza dengan The Division 2 dan Anno 1800, Breakpoint langsung tidak akan boleh di-pra-tempah di laman Steam.
Untuk pengetahuan korang, apa-apa game Ubisoft, yang dibeli di laman mana sekalipun, ia tetap perlu dimainkan melalui client Uplay milik Ubisoft sendiri.

Ghost Recon: Breakpoint akan dilancarkan pada 4 Oktober 2019 untuk PC, PS4 dan Xbox One.


Berapa Bayaran Diterima Pedro Pascal, Henry Cavill Untuk Siri TV The Last of Us, The Witcher?

Pedro Pascal dan Henry Cavill mungkin antara dua pelakon lelaki Hollywood paling laris ketika ini.
Korang mesti pernah tertanya, berapakah jumlah bayaran yang diterima oleh kedua-dua jejaka ini dalam menjayakan dua siri televisyen adaptasi video game paling hangat sekarang?
Korang tidak perlu tertanya-tanya lagi kerana nilai tersebut telah didedahkan oleh Variety. Laman itu telah mendedahkan ranking pelakon Hollywood yang menerima bayaran paling mahal.
Sebagai gamer, kita pasti nak tahu berapakah bayaran yang diberikan kepada hero-hero yang menjayakan siri TV The Last of Us terbitan HBO dan The Witcher terbitan Netflix.
Variety melaporkan, menurut sumber yang diberitahu kepada mereka, bahawa Pedro Pascal menerima USD600,000 (~RM2.5 juta) setiap episod untuk menghidupkan watak Joel dalam The Last of Us.
HBO telah mengumumkan sebelum ini bahawa siri The Last of Us akan membawakan 10 episod, maka Pascal bakal memperoleh USD6 juta (~RM25 juta). Jika siri itu sambung untuk musim kedua, maka tentunya beliau akan mendapat bayaran tambahan.
Manakala, Henry Cavill pula dilaporkan menerima USD400,000 (~RM1.67 juta) setiap episod untuk menghidupkan watak Geralt dalam The Witcher. Musim pertama mempunyai lapan episod, dan musim kedua juga mempunyai bilangan episod yang sama. Maka, Cavill menerima USD6.4 juta (~RM26.7 juta), setakat ini untuk dua musim ini.
Tentunya, bayaran-bayaran ini adalah jumlah yang belum ditolak dengan bayaran kepada ejen masing-masing serta belum ditolak cukai.
Siri televisyen The Last of Us terbitan HBO masih lagi dalam penggambaran, manakala musim kedua The Witcher pula akan mula ditayangkan di Netflix pada 17 Disember 2021.


Ini Adalah Senarai Penuh 74 Kereta Yang Akan Dibawakan Ke Dalam Need for Speed Payback

Apakah kereta-kereta yang korang akan gunakan untuk drift, drag, merempuh padang pasir, tanah lumpur dan berlumba di tengah-tengah bandar?

Menjelang beberapa minggu sebelum pelancaran Need for Speed Payback, EA dan Ghost Games telah mendedahkan senarai penuh kereta yang akan korang boleh bawa dalam game ini nanti. 74 buah kereta itu adalah seperti berikut:

2017 Acura NSX
Acura RSX-S
Aston Martin DB11
Aston Martin Vulcan
Audi R8 V10 Plus
Audi S5 Sportback
BMW M2
BMW M3 E46
BMW M3 E92
BMW M4 GTS
BMW M5
BMW X6 M
Buick GNX
Chevrolet Bel Air
Chevrolet C10
Chevrolet Camaro SS
Chevrolet Camaro Z28
Chevrolet Corvette Grand Sport
Chevrolet Corvette Z06
Dodge Challenger SRT8
1969 Dodge Charger
Dodge (SRT) Viper
Ford F-150 Raptor
Ford Focus RS
Ford Mustang
Ford Mustang Boss 302
Ford Mustang GT
‘32 Ford
Beck Customs ‘32 Ford
Honda Civic Type R EK
Honda Civic Type R FK2
Honda NSX Type R
Honda S2000
Jaguar F-Type R
Koenigsegg Regera
Lamborghini Aventador
Lamborghini Diablo SV
Lamborghini Huracan
Lamborghini Murciélago LP 670-4
Land Rover Defender 110
Lotus Exige S
Mazda MX-5 Miata NA
Mazda MX-5 Miata ND
Mazda RX-7 Spirit R
McLaren 570S
McLaren P1
Mercedes-AMG A45
Mercedes-AMG G63
Mercedes-AMG GT
Mercury Cougar
Mitsubishi Lancer Evolution IX
Nissan 180SX Type X
Nissan 350Z
Nissan Fairlady 240ZG
Nissan GT-R Premium
Nissan Silvia S15 Spec-R Aero
Nissan Skyline 2000 GT-R
Nissan Skyline GT-R R32 V-Spec
Nissan Skyline GT-R R34 V-Spec
Pagani Huayra BC
Plymouth Barracuda
Porsche 911 Carrera S 991
Porsche 911 Carrera S 993
Porsche 911 GT3 RS 991
Porsche 911 RSR 2.8
Porsche 918 Spyder
Porsche Panamera Turbo
Subaru BRZ
Subaru Impreza WRX STI
Volkswagen Beetle
Volkswagen Golf GTI Clubsport
Volkswagen Golf GTI
Volvo 242DL
Volvo Amazon P130

Korang boleh tengok senarai kereta ini, berserta dengan kelas yang ada bagi setiap kereta tersebut di sini.

Jadi, amacam? Kereta kegemaran korang ada tak dalam senarai ini? Adakah ia akan buatkan korang untuk beli game ini?
Need for Speed Payback akan dilancarkan di PC, PS4 dan Xbox One pada 10 November 2017.
JomBaca: Tonton Trailer Terbaru Need For Speed: Payback Yang Memfokuskan Kepada Kisah “Pengkhianatan Dan Balas Dendam”


Diskaun 10% Untuk PlayStation Store Asia! Jangan Lepaskan Peluang!

Diskaun 10% daripada jumlah keseluruhan pembelian korang! Gunakan sahaja kod D7HRQP6PJG.

Promosi ini bermula hari ini sehingga 29 Ogos ini untuk semua game yang dijual melalui PlayStation Store. Cara untuk mendapatkan promosi ini, gunakan kod D7HRQP6PJG semasa hendak check-out game yang diingini!
Harus diingatkan bahawa kod ini hanya boleh digunakan sekali untuk setiap akaun.
*Tidak termasuk Pre-order, PlayStation®Plus dan PlayStation®Music.
Sumber dari PlayStation Blog.


Sony Umumkan Days of Play Kembali Pada 3-16 Jun, Bermacam Diskaun Di Kedai Dan PS Store

Days of Play anjuran Sony merupakan acara bertaraf global di mana bermacam produk PlayStation akan mendapat diskaun — sama ada di kedai tempatan (fizikal) mahupun di PlayStation Store (digital).
Sony telah mengumumkan bahawa Days of Play akan kembali untuk tahun ini, yang mana ia akan berlangsung dari 3 hingga 16 Jun ini. Berikut ialah apa yang ditawarkan sepanjang promosi ini:
1. PS4 Pro Bundle — Hanya RM1,399 (Harga asal: RM1,799)

PS4 Pro (1TB HDD)
2 x Controller DualShock4
Game penuh God of War
Game penuh The Last of Us Remastered

2. PS4 MegaPack — Hanya RM1,099 (Harga asal: RM1,349)

PS4 Slim (1TB HDD)
1 x Controller DualShock4
Game penuh Grand Theft Auto V
Game penuh God of War
Game penuh Horizon Zero Dawn
Item eksklusif Fortnite

3. Controller DualShock4 — Hanya RM179 (harga asal RM239)
4. Diskaun game-game PS4

Death Stranding — RM169
Nioh 2 — 169
Sekiro: Shadows Die Twice — RM145
Marvel’s Spider-Man (Game of the Year Edition) — RM119
Dreams Universe — RM119
Days Gone — RM119
God Of War — RM55
The Last Of Us™ Remastered — RM55
Uncharted 4: A Thief’s End — RM55
Ratchet & Clank — RM55

5. PlayStation Plus 12-bulan dan percuma 4 bulan tambahan
Untuk ketahui kedai tempatan berdekatan mana yang terlibat dengan acara Days of Play ini, korang boleh lihat senarai kedai di pautan ini.

Amacam, mana satu yang korang akan angkat? Semoga membuat pilihan bijak dengan promosi kali ini!


Konami sahkan Hideo Kojima dan Yoji Shinkawa tak terlibat dalam Metal Gear Solid Delta: Snake Eater

View this post on Instagram            A post shared by JomGaming (@jomgaming)


101 Syarikat Hantar Team Esports Ke Tournament Predator x NVIDIA A5GL!

Makin meriah scene esports DotA 2, FIFA 18, CS:GO dan Mobile Legends tempatan dengan penyertaan team-team esports dari syarikat korporat pulak!

After 5 Gaming League (A5GL) yang dianjurkan Acer Predator, GeForce NVIDIA dan OnFlame ini mensasarkan penyertaan dari syarikat-syarikat korporat – dan 101 syarikat telah menyahut cabaran tersebut!

2 peringkat pertandingan telah dijalankan di The Pantheon – 15/16 Julai bagi DotA 2 & FIFA18, 28/29 Julai bagi CS:GO & Mobile Legends — semuanya dengan tawaran wang hadiah berjumlah RM30,000!

A5GL mengecualikan penyertaan daripada pemain-pemain esports profesional dan sebaliknya menggalakkan pemain-pemain dari syarikat-syarikat korporat. Hasrat A5GL ini diadakan adalah sebagai alternatif kepada kegiatan riadah bersama rakan sekerja selepas waktu bekerja.

Hujung minggu sudah berakhir lah tournament esports Predator x Nvidia GeForce After Five Gaming League yang menarik…
Posted by JomGaming on Selasa, 31 Julai 2018

Kalau dulu, rakan sekerja boleh bermain futsal, badminton dan macam-macam aktiviti riadah lain – melalui A5GL, kini rakan sekerja boleh beriadah bersama melalui platform esports pula.
Ternyata, ini menjadi tarikan 101 syarikat dan organisasi seperti:
Adam Station
Adikram Enterprise
Agmo Studio Sdn Bhd
AirAsia Berhad
Alisan Teleshop
ALL IT HYPERMARKET (MYTOWN)
AllStar Talents
Arachnid System Sdn Bhd
ASTRO AWANI NETWORK
Bank Negara Malaysia
Beauty Chateau Sdn bhd
BIGO LIVE
Bliss Gen
Brightstar Computer SDN BHD
Chester Properties S/B
CiB Development Sdn Bhd
CIMB Bank Berhad
Cognizant
Dayang Beauty Secrets sdn bhd
Db Schenker Logistics (M) Sdn Bhd
Digital Tiempo Sdn Bhd
Electronic Sports Gaming Academy Sdn Bhd
Elite Junction Sdn Bhd
Experian Sdn Bhd
Expert Advisor
Faridah Othman Architect
Flushout
Focus Point Vision Care
FujiXerox Malaysia Sdn Bhd
Gabungan strategik
GANK
Gaventure Studio
GKFX Prime
GokooTECHNOLOGY PTE. LTD.
Heitech Padu Berhad
HostAStay
I-Alert Technologies
ICON Sdn Bhd
Inchz-IoT
Inno Holdings Sdn Bhd
InterGSA
ipincisco
ITCAN Solution
JCI lead tropicana
JUNISA ENTERPRISE
Juris Technologies
Kajang
Kelab Sukan & Rekreasi PETRONAS
KG Catering
Malaysian Communications And Multimedia Commission
Malaysian Life Reinsurance Group Berhad
Manpower Solution Sdn Bhd
Maybank
MCT Berhad
Media Prima Berhad
Mesiniaga Berhad
MG Elite
Microlink
MMC Gamuda Joint Venture Sdn Bhd
MPG Property Solution
MuchMoreGaming
Next Innovation Enterprise
NFH Success Services
Openmind Marketing
Orange Internet Shop Sdn Bhd
Patriot Publications
Perodua Global Manufacturing Sdn Bhd
PIDM
Pos Laju Malaysia
Pro Trade Marketing
Property Planet
Real Time Insights SDN BHD
Reckitt Benckiser
Sadthi Sdn Bhd
Safeguards g4s Sdn Bhd
Scalenow
Schenker Logistics (M) Sdn Bhd
SEA Gamer Mall Sdn. Bhd
SECRETSHOP GLOBAL MARKETING
SecuriForce Kuantan
Semi Hermatics Engineering Sdn Bhd
Skynet
TENAGA NASIONAL BERHAD
The Gaming Company
The Level
TJ Sdn Bhd
TongWoh Enterprise
UEM Sunrise Berhad
UiTM Melacca
UKM
Unipac Engineering (M) Sdn Bhd
United Overseas Bank
Urban Gaming
Venom Red Asia
Vyntech Solution
WEDABO Retail Sdn Bhd
Westport Malaysia
Widad Builders Sdn Bhd
Wild Agents
YHS technology sdn bhd
YK BOAY AGRI TRADING
Zurich Insurance Malaysia Berhad

After Five Gaming League is the first corporate esports league in Malaysia brought to you by Predator Gaming and Nvidia Geforce Malaysia.
Posted by The Pantheon on Jumaat, 20 Julai 2018

Syarikat-syarikat yang memenangi setiap acara adalah seperti berikut:
DotA 2
Juara: Property Planet
Naib Juara: GKFX Prime
Tempat Ke-3: Host A Stay
FIFA 18
Juara: Mesiniaga Berhad
Naib Juara: Widad Builders Sdn Bhd
Tempat Ke-3: Westport Malaysia

Here are the winners of the A5GL CSGO and MLBB league respectively.MLBB Champion: Seventh Oblivion_Arachnid System…
Posted by The Pantheon on Isnin, 30 Julai 2018

CS:GO
Juara: much more gaming _EaProjectGunz
Naib Juara: Waduhekk Onliner_All It Hypermarket
Tempat Ke-3: AnomalyX_Perodia Global Manufacturing Sdn Bhd
Mobile Legends Bang Bang
Juara: Seventh Oblivion_Arachnid System Sdn
Naib Juara: Guardian Empire_Adikram Enterprise
Tempat Ke-3: Noisy Boy_Zurich Insurance Malaysia
Tahniah diucapkan kepada para pemenang. Syabar juga buat Acer Predator, NVIDIA dan The Pantheon kerana menjayakan acara ini. Buat lagi tahun hadapan pada skala lebih besar!


Sony Malaysia Buka Pra-Tempah PS5 Lagi, Kali Ini Boleh Secara Online Dan Walk-In

 Sony kini sedang berusaha keras untuk membawakan PlayStation 5 kepada para peminat setianya di seluruh dunia. Stok konsol terkini ini semakin hari semakin meningkat, dan begitu juga untuk pasaran Malaysia.
Sony Malaysia baru sahaja mengumumkan bahawa pra-tempah kelompok keempat untuk PS5 bakal dibuka pada 19 Mac 2021, bermula jam 12 tengah malam.
Berbeza dengan pra-tempah kelompok ketiga bulan lalu, Sony Malaysia kembali membuka pra-tempah di kedai (walk-in) dan juga secara online.
Untuk pra-tempah secara walk-in, boleh melakukannya di kedai tempatan berdekatan yang disahkan oleh Sony Malaysia, dengan SOP yang ketat.
Untuk pra-tempah secara online pula, boleh lakukannya di laman Lazada rasmi Sony Malaysia.
Seperti biasa, harga pasaran PS5 adalah RM1,869 (edisi digital) dan RM2,299 (edisi disk).


Tekken 7 – Koleksi Markah Dan Review Dari Pengkritik

Adakah Tekken 7 akan memberikan pengalaman yang manis bagi peminat-peminat siri ini? Sampai bila anak-beranak Mishima nak bergaduh? Haih!

Selepas berbulan-bulan diterbitkan di arked, akhirnya Tekken 7 tiba ke PC serta konsol minggu ini. Tekken 7 akan membawa pemain dalam aksi sinematik, sama seperti yang diperkenalkan oleh NetherRealm dalam siri Mortal Kombat dan Injustice.
Keluaran kali ini akan terus membawa watak-watak yang cukup veteran disamping watak-watak baru seperti Kazumi Mishima, Josie Rizal dan Katarina Alves.
Apa yang lebih unik mengenai keluaran Tekken kali ini, ia juga akan mengetengahkan kebolehan VR yang tidak pernah digunakan oleh mana-mana fighting game sebelum ini!
Berikut adalah antara-antara review yang sudah boleh diperolehi pada waktu penulisan.

EGM – 7.5
GamesRadar+ – 4/5
Destructoid – 8
Attack of the Fanboy – 4/5
Game Informer – 8
Push Square – 8
Press Start – 9
IGN Italy – 8.6

Tekken 7 boleh didapati untuk PC, PS4 dan Xbox One.


Sony Sedang Adaptasi Game-Game Popular PlayStation Ke Mobile – Uncharted, God of War Mobile?

God of War, The Last of Us, Uncharted, Ghost of Tsushima, Horizon Zero Dawn atau Gran Turismo bakal tiba ke platform mobile tidak lama lagi? Nampaknya begitu.
Sony kini sedang membuka satu jawatan yang cukup besar dan penting, iaitu Ketua Mobile PlayStation Studios, lapor VGC.
Daripada deskripsi yang disediakan, jawatan ini akan mengetuai pembangunan dan strategi mobile gaming serta membantu membentuk masa depan gaming. Ketua Mobile ini akan memiliki dan membangunkan strategi mobile game untuk PlayStation Studios — memimpin semua aspek terhadap perkembangan pembangunan game dari konsol dan PC kepada mobile.
Apakah agaknya francais-francais PlayStation yang Sony bakal adaptasi ke platform mobile ini? Sama-sama kita nantikan.


PlayStation Plus Essential, Extra & Deluxe: Boleh Langgan or Boleh Blah!?

Tahun 2017 menyaksikan Microsoft telah memperkenalkan satu langganan, dinamakan Xbox Game Pass, yang telah mengubah landskap bagaimana para pemain menghadam rutin gaming mereka.
Walaupun ia bukanlah satu idea yang original kerana dunia telah melihat bagaimana berjayanya model bisnes seumpama ini dalam industri penstriman media hiburan, terutamanya Netflix — tetapi konsep langganan ini merupakan sesuatu yang amat menyegarkan kepada industri gaming.
Dalam tempoh beberapa tahun ini, kita telah disajikan dengan beberapa syarikat penerbitan game lain yang mengikut jejak langkah sama, iaitu mengumpulkan beratus game yang boleh diakses selagi mana langganan masih aktif — antaranya EA Play, Ubisoft+, Apple Arcade dan lain-lain.
Sedar tak sedar, sudah lima tahun Xbox Game Pass menempa kejayaan ini, dan kita masih tidak dapat melihat mana-mana langganan yang benar-benar mampu menyaingi Xbox Game Pass (atau servisnya di PC, iaitu PC Game Pass). Bahkan, kita dapat melihat pula EA Play dan Ubisoft+ diserap masuk kedalam Xbox Game Pass.
Sebab apa? Sebab pesaing sebenarnya, iaitu Sony PlayStation, masih belum melancarkan langganannya untuk berlaga bahu dengan langganan daripada Microsoft ini.
Melihat kejayaan Microsoft ini, Sony tentunya tidak mahu membiarkannya sahaja. Tahun 2022 telah memperlihatkan Sony akhirnya telah melancarkan langganannya tersendiri untuk bersaing secara langsung dengan Xbox Game Pass. Ini baru buku bertemu ruas.
Apa Sebenarnya Pembaharuan PS Plus?

Sebelum kita memutuskan sama ada PlayStation Plus mana yang berbaloi untuk korang langgan, mungkin ada daripada korang yang masih samar-samar tentang apakah sebenarnya pembaharuan yang diperkenalkan oleh Sony ini. Oleh itu, kita teliti terlebih dulu langganan ini dan apa manfaat yang akan dinikmati oleh para pelanggan.
Langganan PlayStation Plus kini mempunyai tiga tahap berbeza, yang mana setiap daripadanya mengenakan harga dan menawarkan kelebihan yang berlainan.
Tiga tahap tersebut ialah Essential, Extra dan Deluxe.

Essential (Tahap 1)
Harga: RM29/bulan | RM69/3 bulan | RM159/tahun
Masih ingat sistem langganan PS Plus yang lama? Ya, ia kini digelar sebagai PS Plus Essential. Dalam kata lain, PS Plus yang dulu hanya digelar sebagai “PS Plus” kita telah berpindah kepada “PS Plus Essential”.
Secara asasnya, Essential menawarkan manfaat yang sama dan harga yang sama dengan sistem PS Plus yang lama. Maksudnya, tiada sebarang perubahan, hanya bertukar nama.
Manfaat utama yang pelanggan Essential akan dapat adalah akses kepada online multiplayer, game bulanan (Monthly Games), dan storan awanan (cloud storage).

Extra (Tahap 2)
Harga: RM44/bulan | RM114/3 bulan | RM269/tahun
PS Plus tahap Extra akan menawarkan segala manfaat yang ada dalam Essential, ditambah dengan Game Catalog. Game Catalog inilah yang boleh dikatakan sebagai pesaing sebenar kepada apa yang membuatkan Xbox Game Pass begitu berjaya.
Game Catalog memberikan pelanggan akses kepada ratusan game penuh, termasuk game-game AAA dan game indie, yang pelanggan boleh main pada bila-bila masa, sebanyak mana yang mahu, selagi mana langganan Extra masih aktif.
Korang boleh lihat sendiri senarai game penuh yang ada dalam Game Catalog di pautan ini.
Deluxe (Tahap 3)
Harga: RM50/bulan | RM130/3 bulan | RM309/tahun
PS Plus tahap Deluxe akan menawarkan segala manfaat yang ada dalam Essential dan Extra, ditampilkan lagi dengan dua kelebihan tambahan, iaitu Classic Catalog dan Game Trials.
Seperti yang tertera di namanya, Classic Catalog membawakan game-game dari zaman PS1, PS2 dan PSP. Buat masa ini, Classic Catalog hanya menawarkan 17 game retro.
Buat masa ini, game-game PS3 hanya boleh dimainkan secara streaming, dan disebabkan Sony belum melancarkan platform streaming game di pasaran Malaysia, maka pemain tempatan tidak akan dapat menikmati game-game PS3 dalam PS Plus.

Game Trials pula adalah sesi percubaan dalam tempoh beberapa jam untuk beberapa game yang lebih baharu. Kelebihan ini sesuai untuk mereka yang ingin mencuba dulu sesebuah game sebelum memutuskan untuk membelinya ataupun tidak. Segala progress yang dicapai semasa dalam tempoh percubaan akan dibawa ke dalam game penuh sekiranya pelanggan memutuskan untuk membeli game tersebut (yang dijual secara berasingan).
Setakat ini, terdapat 11 game yang boleh dicuba dalam Game Trials, iaitu:
Horizon Forbidden WestTiny Tina’s WonderlandsCyberpunk 2077WWE 2K22UNCHARTED: Legacy of Thieves CollectionHot Wheels UnleashedLEGO CITY UndercoverBiomutantFarming Simulator 22MotoGP 22ELEX 2
Tempoh percubaan dalam Game Trials ini berbeza mengikut game. Ada yang boleh dicuba sehingga 5 jam, dan ada juga hanya 2 jam. Masa percubaan itu hanya akan berjalan apabila pemain masuk ke dalam game itu, bukannya bermula ketika mula muat-turun.
Game Catalog

Kita mungkin perlu berbincang dengan lebih mendalam mengenai Game Catalog kerana seperti yang penulis sebutkan di atas, inilah pesaing sebenar kepada Xbox Game Pass.
Sony mungkin masih belum berani untuk membawa masuk game baharu terbitan pihak pertama mereka ke dalam Game Catalog pada hari pertama pelancaran sepertimana yang Microsoft lakukan dalam Xbox Game Pass. Namun, pada pandangan penulis, senarai game yang dibawa masuk setakat ini sudah cukup berkualiti untuk kita nikmati dengan harga yang ditawarkan, walaupun game-game itu sudahpun berusia beberapa tahun.
Artikel ini mungkin tidak akan mampu untuk menyenaraikan kesemua game yang ada dalam Game Catalog, tetapi penulis cuba senaraikan beberapa game yang telah menarik perhatian, antaranya:
Assassin’s Creed ValhallaAssetto Corsa CompetizioneBloodborneBrothers: A Tale of Two SonsControl: Ultimate EditionDays GoneDEATH STRANDING: DIRECTOR’S CUTDetroit: Become HumanFar Cry 3 Blood Dragon: Classic EditionFar Cry 4Final Fantasy IXFinal Fantasy VIIFinal Fantasy VIII RemasteredFinal Fantasy X/X-2 HD RemasterFinal Fantasy XII The Zodiac AgeFinal Fantasy XV Royal EditionFor HonorFriday the 13th: The GameGHOST OF TSUSHIMA: DIRECTOR’S CUTGhostrunner GOD OF WARGravity Rush 2Greedfall Hello NeighborHorizon Zero Dawn Complete EditionHuman Fall FlatinFAMOUS First LightinFAMOUS Second SonInjustice 2KILLZONE SHADOW FALLKillzone: Shadow Fall InterceptKNACKLawn Mowing Simulator Left Alive LEGO Batman 3: Beyond GothamLittleBigPlanet 3Marvel’s Guardians of the Galaxy MARVELS SPIDER-MAN MILES MORALES Marvel’s Spider-Man: Game of the Year EditionMortal Kombat 11 Moving OutMXGP 2021 NBA 2K Playgrounds 2NBA 2K22 Overcooked! 2Project CARS 2Red Dead Redemption 2RETURNALRIDE 4 Saints Row: The Third Remastered Shadow of the ColossusShadow Warrior 3Sniper Elite 4SteepThe Crew 2THE LAST GUARDIANTom Clancy’s The DivisionTotally Reliable Delivery ServiceTour de France 2021 Uncharted 4: A Thief’s EndUncharted: The Lost LegacyUntil DawnVampyrWatch DogsWorld of Final FantasyWRC 10 FIA World Rally Championship XCOM 2
Monthly Games vs Game Catalog
Korang perlu tahu membezakan antara Game Catalog dengan Monthly Games.
Setiap game (biasanya setiap bulan diberikan 3-4 game) dalam tawaran Monthly Games akan menjadi milik kita buat selamanya (apabila sudah dimasukkan ke dalam akaun) selagi mana kita mempunyai langganan yang aktif.
Game Catalog pula berbeza. Koleksi game dalam Game Catalog ini boleh kita samakan seperti menyewa game tersebut. Kita akan boleh main sesuka hati kita, sebanyak dan selama mana yang kita mahu, selagi mana langganan aktif, dan selagi mana Sony meletakkan game-game itu dalam Game Catalog.
Sebagai contoh, kita ingin bermain Red Dead Redemption 2. Dalam beberapa bulan kita bermainnya sedikit sahaja, tak habis pun, kemudian kita meninggalkan game itu dan bermain game lain. Katakanlah, contoh, selepas dua tahun, Sony membuang Red Dead Redemption 2 dari Game Catalog. Maka, kita tidak akan boleh mengakses game ini dari langganan PS Plus lagi kerana Sony tidak lagi meletakkan game ini untuk ‘disewa’ oleh para pelanggan. Dalam kata lain, Red Dead Redemption 2 tidak pernah menjadi milik kita.
Begitulah konsepnya untuk semua game yang diletakkan dalam Game Catalog. Sony menegaskan yang senarai game yang ada dalam Extra dan Deluxe akan disegarkan — ditambah, dan mungkin sesetengahnya dibuang — pada setiap pertengahan bulan dengan menambah barisan game baharu.
Namun, apabila mereka kata senarai ini akan disegarkan pada setiap bulan, bukanlah bermakna ratusan game sedia ada ini akan diganti dengan ratusan game yang lain pula pada setiap bulan. Disegarkan itu bermaksud mungkin ada lima atau sepuluh game sahaja yang akan ditambah atau dibuang dari Game Catalog.
Satu lagi kelebihan Game Catalog dalam Extra ini berbanding Xbox Game Pass adalah ia boleh diakses dan dimainkan secara offline — tapi pemain perlu melakukan pengesahan secara online seminggu sekali untuk memberitahu sistem bahawa pemain masih memiliki langganan yang aktif.
Berbaloi Langgan?

Berbaloi atau tidak untuk melanggan PlayStation Plus yang baharu ini adalah persoalan yang pertama. Persoalan yang kedua pula, kalau berbaloi, tahap mana yang berbaloi untuk dilanggan.
Pada pendapat penulis, setiap tahap itu boleh menjadi berbaloi atau tidak bergantung kepada bagaimana korang menghadam video game dan bagaimana korang menguruskan waktu game.
Essential amat sesuai untuk korang yang menyerahkan jiwa dan raga korang untuk satu atau dua game online sahaja. Misalnya, korang merupakan seorang gamer yang hanya memfokuskan siri game FIFA atau Call of Duty sahaja, maka untuk bermain online multiplayer, korang memerlukan Essential. Tidak perlulah untuk melanggan Extra dan Deluxe kerana korang hanya mendedikasi waktu gaming korang untuk satu atau dua game sahaja.
Extra sungguh berbaloi untuk korang yang sekurang-kurang mampu menghabiskan 2 atau 3 game setahun dari Game Catalog, terutamanya game-game AAA yang panjang. Apatah lagi sekiranya korang merupakan seseorang yang hanya memiliki konsol PlayStation (PS4/PS5), tiada PC gaming ataupun Xbox, maka tiada langganan yang lebih sesuai untuk korang nikmati selain tahap Extra ini.
Bayangkanlah, seandainya korang membayar RM269 setahun, korang main saja 2 atau 3 game yang kalau dibeli asing setiap satunya berharga RM100++ atau RM200++, itu sudah ‘balik modal’ dan memberikan penjimatan yang sangat banyak.
Deluxe pula kekuatannya terletak pada Classic Catalog. Mereka yang ingin kembali mengimbau kenangan bermain game retro tentunya amat sesuai melanggan tahap ini. Namun, melihat kepada senarai game yang ditawarkan, pada hemat penulis, masih belum cukup berbaloi. Senarainya amatlah sedikit dan Game Trials juga kelihatan seperti sesuatu yang kurang menarik.
Ada Satu Masalah

Sepanjang diberi peluang oleh PlayStation Asia untuk mencuba PlayStation Plus yang baharu ini, penulis hanya mempunyai satu isu yang kurang menyenangkan.
Masalah tersebut adalah kepada pelanggan sedia ada PS Plus sebelum ini (yang secara automatiknya ditukar kepada Essential) yang ingin menaik taraf kepada Extra atau Deluxe, mereka perlu membayar baki harga langganan mengikut tarikh luput langganan sedia ada.
Pelanggan tidak dibenarkan untuk mencuba Extra atau Deluxe untuk tempoh sebulan atau tiga bulan dulu. Sekiranya korang sebelum ini sudah melanjutkan langganan PS Plus sehingga dua tiga tahun, maka bersedialah untuk membayar baki langganan dalam tempoh itu juga kalau ingin menaik taraf tahap langganan.
Tentunya, pilihan untuk melanggan sebulan, tiga bulan atau setahun bagi mana-mana tahap Essential, Extra atau Deluxe tiada masalah kepada pelanggan baharu.
Harap-haraplah Sony ambil maklum terhadap isu ini dan cuba menukarnya ke arah yang lebih mesra pemain.


Sony Jangkakan Jualan PS5 Akan Lebih Tinggi Berbanding PS4 Dalam Tempoh Tahun Fiskal Pertama

Di kala ekonomi dunia merudum disebabkan wabak pandemik COVID-19, ramai tentunya akan merasakan yang jualan PS5 tidak akan begitu memberangsangkan.
Namun, bukan itu apa yang dirasakan oleh CEO Sony Interactive Entertainment, Jim Ryan. Ketika ditemubual oleh media Korea Selatan (via Daniel Ahmad), bos PlayStation itu menjangkakan yang jualan PS5 akan lebih tinggi dalam tahun fiskal pertama berbanding jualan PS4 dalam tempoh waktu yang sama.
Satu tahun fiskal berjalan dari April hingga Mac tahun hadapannya. Untuk makluman, menurut Push Square, PS4 yang dilancarkan pada November 2013 berjaya terjual sebanyak 7 juta unit sehingga Mac 2014. Bermakna, Sony cukup yakin bahawa PS5 yang bakal dilancarkan pada November 2020, mampu terjual lebih daripada 7 juta unit sehingga Mac 2021.
Pada September lalu, Sony mendedahkan bahawa mereka akan menghasilkan 15 juta unit PS5 dalam tempoh tahun fiskal pertama konsol itu dilancarkan. Persoalannya, mampukah 15 juta unit ini berjaya terjual? Hanya masa bakal menjawabnya.
PS5 akan dilancarkan di beberapa negara terpilih pada 12 November ini. Walaupun Sony mengatakan yang PS5 akan dipasarkan ke seluruh dunia pada 19 November, Sony Malaysia masih belum mendedahkan harga dan tarikh pelancaran konsol generasi akan datang ini untuk pasaran Malaysia.


E3 2019: 10 Khabar Angin Mengenai Video Games Yang Perlu Korang Tahu

E3 2019 akan menyusul tidak lama lagi. Terdapat banyak perkara yang berlaku yang berlegar di sekitar E3 2019 seperti penarikan diri oleh Sony untuk tidak berada di E3 pada tahun ini, pengumuman dua model terbaru Xbox dengan kod nama “Scarlett”, manakala Nintendo mungkin akan mengumumkan penambahbaikan untuk Nintendo Switch.
Walau apa pun yang terjadi, itu tidak menghalang untuk korang tahu 10 khabar angin mengenai video game yang mungkin akan diumumkan di E3 2019:
10. Harry Potter RPG

Pada lewat tahun 2018, terdapat video yang telah tertiris yang memaparkan gameplay dan gaya seni penciptaan karakter untuk Harry Potter RPG. Pada mulanya peminat mengandaikan studio Rocksteady akan menghasilkan game Harry Potter, namun itu semua tidak benar. Avalanche, studio yang berada di bawah Disney Infinity’s Toybox sepatutnya menjadi pembangun sebenar yang bertanggungjawab untuk menghasilkan game ini.
Namun, tidak ada sebarang pengumuman atau sidang media yang dibuat. Ramai orang mengatakan bahawa game ini masih belum wujud secara rasmi. Jika benar mereka sudah bersedia untuk menunjukkan game ini di hadapan beribu penonton, maka E3 adalah tempat yang sesuai.
9. Luigi’s Mansion 3

Jika dilihat dari teaser di atas, Luigi’s Mansion 3 mungkin akan hadir pada tahun ini. Ini kerana Nintendo sedang sibuk memfokuskan kepada Pokemon, Super Mario Maker dan Fire Emblem Heroes. Nintendo telah mengatakan bahawa Luigi’s Mansion 3 adalah projek yang masih dalam pembikinan, kemungkinan ia mungkin akan dipertunjukkan di E3 2019.
8. Splinter Cell

Kali terakhir francais ini mengeluarkan game terbarunya adalah pada tahun 2013 iaitu Splinter Cell: Blacklist. Sejak itu, tidak ada game baru yang dikeluarkan oleh Ubisoft. Walaupun Sam Fisher pernah menjadi watak cameo dalam Ghost Recon: Wildlands, namun itu tidak cukup bagi peminat. Mereka mahukan pengembaraan baru Sam Fisher yang bersuarakan Michael Ironside.
Dalam sesi temu bual bersama dengan GameInformer Ketua Pegawai Kreatif Ubisoft, Serge Hascoet pernah mengatakan jika mereka mempunyai sumber yang cukup, francais seperti Splinter Cell dan Prince of Persia mungkin akan kembali.
7. Bioshock 4

Mengenai Bioshock 4, 2K pernah mengatakan bahawa ia sememangnya sebuah francais yang kuat. Pembangun Mafia 3 iaitu Hangar 13 sedang menghasilkan Bioshock di bawah kod nama ‘Parkside’. Walau bagaimanapun, tidak ada maklumat yang dikeluarkan buat masa ini.
6. The Avengers Project

Square Enix sedang menghasilkan sebuah game Avengers yang masih belum ada nama rasmi. Walaupun trailer teaser telah dikeluarkan pada tahun lepas, tidak ada sebarang informasi baru yang dikeluarkan oleh pihak mereka selepas itu. Mereka mungkin boleh membuat kejutan untuk hadir ke E3 dan memaparkan gameplay Avengers terbaru ini.
5. Borderlands 3

Borderlands 3 pernah disahkan pada tahun 2016, tapi selepas itu tidak ada sebarang berita mengenai pembangunan game tersebut. Walaupun dengan tech demo Unreal 4 yang digunakan ke atas game Borderlands pada tahun 2017 juga mereka mengatakan bahawa itu adalah sesi demonstrasi teknikal dan bukannya game yang sebenar.
Hanya beberapa hari yang lepas, Gearbox telah memuat naik post di akaun Twitter mereka yang memaparkan gambar papan iklan dengan gaya seni Borderlands bersama dengan perkataan ‘March 28, Boston, MA’. Ini secara jelas merujuk kepada PAX East Gaming Convention yang mana game ini akan diumumkan dan mungkin ada teaser.
4. Fable 4

Apa yang kita boleh harapkan untuk Fable 4 adalah menjanjikan sebuah gameplay yang menarik seperti game pertama dan mekanik yang senang serta humor yang menarik seperti game kedua dan ketiga. Studio Playground Games (Forza Horizon) sedang cuba untuk menghidupkan kembali francais Fable dengan entri yang seterusnya.
3. Dragon Age 4

Dragon Age 4 telah diumumkan di The Game Awards pada tahun lepas. Tapi kerana EA memfokuskan kepada Anthem pada masa itu, tidak ada sebarang maklumat baru seperti gameplay yang dikeluarkan. Yang ada hanyalah trailer yang memaparkan tagline The Dread Wolf Rises.
Banyak pihak yang memerhatikan kredibiliti Bioware semakin jatuh dengan game seperti Mass Effect: Andromeda dan Anthem mendapat kritikan yang negatif. Jika mereka mahu terus bertahan dalam industri ini, mereka perlu lakukan perubahan bermula dengan Dragon Age 4.
2. Game Terbaru Oleh Rocksteady

Empat tahun sudah berlalu sejak trilogi Batman ditamatkan dengan Arkham Knight. Walaupun terdapat banyak spekulasi yang mengatakan mereka akan menghasilkan game Harry Potter dan Superman, namun itu semua masih samar-samar. Mereka masih mempunyai banyak pilihan seperti Wonder Woman, Teenage Mutant Ninja Turtles dan juga Justice League. Walau apa pun pilihan mereka, Rocksteady pasti dapat lakukan yang terbaik.
1. Diablo 4

Blizzard perlu melakukan sesuatu yang besar untuk membersihkan “Don’t you guys have phones?” dari memori peminat selepas mereka membuat pengumuman Diablo Immortal yang telah mendapat reaksi negatif dari peminat. Salah satu caranya adalah dengan mengumumkan game Diablo terbaru di PC.
Menurut sesi temu bual dengan beberapa pekerja Blizzard, mereka berkata game keempat Diablo yang sedang dihasilkan di bawah nama Feris masih mempunyai perjalanan yang jauh sebelum mereka boleh mengeluarkannya.

Jadi, inilah 10 game yang kami rasakan mungkin akan diumumkan semasa E3 2019 nanti. Ada game lain yang korang rasakan akan diumumkan juga? Kongsikan di ruangan komen!


Memperkenalkan Gamers Outreach, Badan Kebajikan Yang Bawakan Konsol Gaming Ke Kanak-Kanak Di Hospital

Orang berbudi kita berbahasa, orang memberi kita merasa.

Video game masa kini bukan sahaja satu hobi untuk meluangkan masa lapang semata-mata. Ia sebenarnya mampu untuk mengurangkan tekanan, mengeratkan silaturahim, dan kebanyakan masanya berupaya untuk mengembalikan satu senyuman yang mungkin telah hilang dari riak wajah seseorang sejak sekian lama.
Memegang kata-kata hikmat “Let’s Help Others Level Up“, sebuah badan kebajikan di Amerika Syarikat, Gamers Outreach merupakan sebuah organisasi yang menjalankan kerja-kerja amal yang sangat murni. Apa yang badan kebajikan ini lakukan?
Ditubuhkan pada tahun 2007, Gamers Outreach menyediakan kelengkapan, teknologi, dan perisian bagi membantu kanak-kanak menjalani rawatan di hospital. Fokus utama mereka adalah untuk menyokong kanak-kanak semasa proses pemulihan.

Menamakan peralatan mereka sebagai ‘GO Kart’ (Gamers Outreach Kart), perkakasan yang mereka sediakan adalah sangat inovatif. Dalam sesebuah GO Kart, ia menampilkan konsol video game, monitor, controller, beberapa game – dan yang paling penting adalah ia mudah untuk dialihkan serta mendapat kelulusan perubatan! Dalam erti kata lain, ia kelengkapan yang “mesra hospital”.
Lebih menarik, gerakan mereka ini turut disokong oleh Microsoft, dan semestinya konsol yang mereka tampilkan dalam GO Kart adalah Xbox One.

Menurut laman web rasmi Gamers Outreach, secara purata, mereka membantu 105,120 kanak-kanak setiap tahun, purata umur kanak-kanak yang menggunakan GO Kart adalah lapan (8) tahun, purata 2,920 kanak-kanak menggunakan sesebuah GO Kart setiap tahun dan game paling digemari kanak-kanak ini Minecraft.
Dalam projek terbaru dan terbesar mereka setakat ini, Gamers Outreach telah menyumbangkan 10 unit GO Kart ke Seattle Children’s Hospital, Amerika Syarikat.

“Ia mengagumkan untuk melihat projek ini menjadi kenyataan selepas setahun dirancang,” kata Zach Wigal, pengasas Gamers Outreach. “Dengan GO Kart, kami berupaya untuk membawakan kiosk ini lebih efisien, dan memberikan impak yang besar kepada kehidupan kanak-kanak ini dan keluarga dalam menjalani rawatan di hospital”
Buat masa ini, Gamers Outreach, melalui sumbangan yang diberikan oleh komuniti Xbox, telah menyediakan 36 unit GO Kart kepada 19 hospital di Amerika Syarikat. Kata Wigal, impian mereka adalah untuk meletakkan kelengkapan mereka ini di setiap hospital kanak-kanak yang terdapat di negara itu.

Anda boleh turut menyumbang kepada badan kebajikan ini, dan mengetahui lebih lanjut tentang Gamers Outreach di laman web rasmi mereka.


Hori Onyx – Controller Wayarles PS4 Dengan Layout Xbox Diumumkan! Siapa Nak Angkat Ni Nanti?

Selepas controller berwayar Razer Raiju dan Nacon Revolution untuk PS4, kini Hori tampil dengan Hori Onyx, controller PS4 versi wayarles selepas Hori Mini Wired Gamepad!

Hori, selaku pengeluar perkakasan gaming dari Jepun ini telah mengumumkan Onyx Wireless Controller yang akan mula terjual 15 Januari ini.

Controller terhubung melalui sambungan Bluetooth ini turut menampilkan rekaan besar dan lebar dengan susunan analog stick assymmetrical. Sekali tengok, macam controller Xbox pula!

Controller ini juga akan menampilkan ciri-ciri lain yang biasa ada pada DualShock 4, controller PS4 yang biasa seperti touchpad, motor untuk ciri getaran dan sebagainya. Bagaimanapun, tidak seperti controller berlesen rasmi yang lain seperti Razer Raiju dan Nacon Revolution yang perlukan wayar, Hori Onyx akan boleh digunakan secara wayarles!

Tiada harga diumumkan setakat ini bagi Hori Onyx. Jika dilihat kepada harga Razer Raiju dan Nacon Revolution, bersedialah untuk menabung sejumlah wang bagi mendapatkan Hori Onyx. Takpe, menabung itu amalan mulia.


Control: Game Tebaru Dari Developer Quantum Break Yang Memaparkan Kuasa Time-Bending

Remedy Entertainment buat kejutan pulak!
Remedy Entertainment telah memberikan kejutan semasa di persidangan media Sony di E3 dengan memaparkan game pengembaraan aksi third-person shooter terbaru iaitu Control. Control ini pula menampilkan ciri-ciri yang hampir sama seperti dalam game mereka sebelum ini iaitu Quantum Break (eksklusif di Xbox One).
Berdasarkan kepada kenyataan trailer ini, pemain akan mengawal watak utama, Jesse Faden, yang mana merupakan seorang pengarah baru di syarikat “Bureau of Control”. Dia akan menentang musuh yang mempunyai kuasa ghaib yang digelar sebagai “Hiss” yang sering membuat bunyi tidak menyenangkan.

Pemain akan boleh meneroka ke dalam bilik-bilik besar ibu pejabat Bureau yang digelar sebagai The Oldest House yang boleh berubah bentuk. Pemain juga perlu mencari upgrades untuk Service Weapon yang juga boleh berubah bentuk yang boleh digunakan untuk menentang Hiss dan membongkar lebih banyak misteri kuasa ghaib itu.
Ia masih tidak jelas sama ada Control mempunyai kaitan dengan Quantum Break atau tidak.
Control akan hadir pada tahun 2019 untuk PlayStation 4, Xbox One dan PC.
Sumber: the verge


Game Zombi Mobile Akan Datang Daripada Tencent Ialah Gabungan Days Gone & State of Decay

Tak payah tunggu lama-lama. Sekejap je dah ada Days Gone versi mobile. Eh?

Tencent telah memperkenalkan sebuah game mobile baru melalui satu trailer, yang bakal dilancarkan tidak lama lagi. Pada ketika ini, nama kod yang digunakan untuk game ini ialah 代号：生机, yang mana kalau diterjemahkan secara kasar ke bahasa Inggeris: “Code: Live” (terima kasih DualShockers). Ia adalah game co-op online.
https://twitter.com/ZhugeEX/status/1132676557846253568
Menonton trailer ini, ramai yang sudah mula membandingkan game ini dengan Days Gone dan State of Decay. Apa tidaknya, trailer dimulakan dengan karakter menunggang motosikal serta mempunyai zombi yang cukup mengganas seperti Days Gone.
https://youtu.be/qHsrJKPi1oQ
Manakala menurut pandangan penulis pula, gameplay mempertahankan kubu bersama rakan-rakan (co-op) daripada serangan zombi, meletakkan pelbagai perangkap — mengingatkan penulis kepada Fortnite: Save the World, game PvE asal sebelum mode battle royale dilancarkan.
Ada Youtuber yang sudahpun mula membandingkan trailer game terbaru daripada Tencent ini dengan trailer Days Gone serta beberapa rakaman daripada game zombi lain. Korang boleh tontonnya di bawah:
https://youtu.be/MvrZAxl9iQg
Apa nak hairan ya game “tiruan” seperti ini? Dah berapa banyak game seperti ini yang dikeluarkan oleh penerbit dari China itu.


Ubisoft Forward Seterusnya Berlangsung Minggu Depan, Janjikan Pendedahan Game Baru

Setelah mengadakan acaranya yang pertama pada Julai lalu, Ubisoft Forward bakal kembali pada minggu hadapan bagi berkongsikan kepada para peminat tentang perkembangan game-game baharu keluaran Ubisoft.
Ubisoft Forward seterusnya akan diadakan pada 11 September 2020, 3 pagi (waktu Malaysia). Acara digital ini boleh ditonton di ubisoft.com/Forward, YouTube, dan Twitch.
Dalam kenyataan yang dikeluarkan, Ubisoft menjanjikan “pengumuman-pengumuman besar terkini, game-game baharu, dan beberapa kejutan”.
Acara utama akan memperlihatkan game-game sedia ada seperti Watch Dogs: Legion, Hyper Scape, dan Rainbow Six Siege. Selain itu, mereka akan turut memaparkan IP baharu mereka yang dinantikan ramai, Gods & Monsters, yang kini sudah bertukar judul kepada Immortals: Fenyx Rising serta beberapa kejutan yang masih belum didedahkan.
Apa yang korang harapkan daripada Ubisoft Forward kali ini? Kongsikannya di ruangan komen.

Join us this September 10 for the latest reveals, updates and surprises at #UbiForward— Ubisoft (@Ubisoft) September 1, 2020


Assassin’s Creed 3 Remastered Akan Dilancarkan Ke PS4 Dan Xbox One Pada Bulan Mac Ini

Tahun lalu, Ubisoft telah memasukkan sekali Assassin’s Creed 3 Remastered dalam Season Pass untuk Assassin’s Creed Odyssey.

Terbaru, mereka telah mengumumkan yang Assassin’s Creed 3 Remastered akan dilancarkan secara standalone (boleh beli secara berasingan) di PS4 dan Xbox One pada 29 Mac ini.
Versi ini akan menampilkan sokongan 4K dan HDR, bersama-sama dengan tekstur resolusi yang lebih tinggi, enjin grafik baru, dan beberapa penambahbaikan grafik lain. Malah, beberapa gameplay mechanics dan ergonomics telah diperbaiki.
Selain itu, versi ini juga akan memasukkan sekali Assassin’s Creed Liberation Remastered bersama-sama dengan kesemua DLC solo.
Korang boleh saksikan trailer di bawah, yang mana Ubisoft membandingkan grafik antara versi asal di konsol generasi lalu dengan grafik di PS4 dan Xbox One.


Program Adventures: Korang Pemain E-Sports, YouTuber, Twitch Streamer? Join Program Ini Dan Dapatkan Penaja!

Kini jurang antara pemain E-Sports, YouTuber dan Twitch-streamer dengan penaja dapat didekatkan dengan program Adventures dari Fundeavour ini!

Adakah anda seorang professional gamer yang sukar untuk menyertai pertandingan-pertandingan E-Sports yang besar kerana sukar mencari penaja? Ataupun adakah anda seorang yang gemar mengeluarkan content di Internet terutamanya di YouTube dan Twitch, namun kekangan pendapatan membantutkan minat anda ini?
Kini, apa yang anda perlu lakukan adalah menyertai program Adventures! Sebuah program yang diusahakan oleh Fundeavour untuk membantu serta menghubungkan pemain E-Sports, YouTube content creator, mahupun streamers dengan para penaja dan brand-brand ternama di luar sana.
Adventures, yang baru sahaja diumumkan adalah program yang sangat cool dan awesome, di mana ia membantu para peserta dengan tips dan teknik untuk menjadi seorang competitive gamer atau penghibur di alam maya. Apa yang lebih penting, Adventures akan membantu peserta dari segala aspek, mengajarkan apakah “pakej” yang terbaik untuk menjadi gamer yang ditaja oleh syarikat-syarikat di luar sana!
Ada Adventure Quests untuk content creator, atlit esport, gamer tajaan dan anggota komuniti gaming khususnya!
Bagaimana program ini berjalan? Pastinya ia bertemakan seperti sebuah game. Setiap Quests yang anda habiskan dalam Adventures ini, anda akan mendapat XP. Tunjukkan pengetahuan baru yang anda dapat dengan mengumpulkan seberapa banyak XP yang boleh – dan 10 gamers yang memperoleh XP paling tinggi akan diletakkan di muka hadapan page Fundeavour!
Contoh Quests yang ada di Fundeavour.com bagi content creator di YouTube, Twitch dan sebagainya.
Apa signifikannya diletakkan di muka hadapan? Semestinya, ia akan lebih mudah untuk anda mendapat perhatian daripada para penaja di luar sana! Mereka (penaja) akan sentiasa melihat muka hadapan page tersebut untuk mencari competitive gamer atau penghibur yang layak untuk ditaja oleh syarikat mereka.
Berminat? Anda boleh sertai program Adventures ini dan layari laman web mereka di sini. Ataupun, masih lagi ingin mendapat maklumat mengenainya, anda boleh baca FAQ program ini di sini.
Semoga berjaya, gamers!


Ubisoft Ingin Adakan Rainbow Six Siege Pro League Final Di Asia Pada Tahun 2020

Rainbow Six Siege boleh dikatakan sebagai game paling berjaya keluaran Ubisoft — baik dari segi kandungan tambahan yang ditampilkan, mahupun scene esports-nya yang cukup memberangsangkan.

Memasuki Year 4, pengarah esports, François-Xavier Dénièle mendedahkan serba sedikit apakah perancangan Ubisoft dalam memantapkan lagi ekosistem esports untuk game ini, dan antara fokus utama mereka ialah untuk membawakan Pro League Final ke rantau Asia pula, lapor GameReactor.
“Apa yang paling saya bangga ialah evolusi di rantau APAC (Asia Pasifik), kami memperkenalkan APAC setahun lalu dan sekarang saya sangat gembira melihat dua pasukan di suku akhir dan Nora Rengo di separuh akhir,” kata Dénièle.
“Sekarang kami mempunyai kehadiran yang kuat di Asia dan perkara paling menarik ialah tahun hadapan kami merancang untuk satu Pro League Final di Asia untuk kali pertama, jadi ia adalah mesej yang tepat untuk ekosistem esports bagi Rainbow Six.”
Pro League merupakan sebuah pertandingan berprestij, hasil kerjasama antara Ubisoft dan ESL, yang dianjurkan tiga kali setahun, sebelum Season 4 untuk tahun tersebut disimpulkan dengan Six Invitational. Ia merupakan pertandingan kedua terbesar selepas acara tahunan Six Invitational.
Pro League akan menjalani pusingan kelayakan di empat rantau secara online terlebih dahulu — iaitu di Amerika Utara, Amerika Latin, Eropah dan Asia Pasifik. Kemudian, untuk Pro League Final, ia akan diadakan pertandingan secara offline. Pro League Final sudah diadakan di negara Amerika Syarikat, Jerman, United Kingdom, Poland dan Brazil.

Menarik untuk kita tunggu, negara manakah yang bakal dipilih untuk mengadakan Pro League Final buat kali pertama di Asia Pasifik. Jangkaan korang?


Info Leaked Microsoft Project Scorpio Telah Mengesahkan 6TFLOPS AMD GPU Dan Banyak Lagi

Walaupun ketinggalan sedikit dalam perlumbaan mengeluarkan konsol berkeupayaan 4K, Microsoft akan melancarkan konsol 4K yang kini dikenali sebagai Project Scorpio.

Diumumkan pada bulan Jun tahun lepas semasa Electronic Entertainment Expo, Project Scorpio akan menjadi senjata utama kepada pesaingnya, Playstation 4 Pro. Sama seperti konsol Sony, Microsoft Project Scorpio kemungkinan akan melonjakkan kualiti dalam gaming 4K serta HDR.
Butiran terbaru mengenai konsol Microsoft yang akan datang itu telah menumpahkan lebih banyak cahaya pada perkakasan sebenar bagi peranti tersebut. Menurut kertas yang telah dibocorkan sejak kebelakangan ini, Microsoft Project Scorpio akan digerakkan pada kelajuan 6 trilion pengiraan titik terapung sesaat. Ianya akan dikuasakan dengan pemproses grafik AMD yang serupa dengan seni bina Polaris yang dikagumkan dengan kemungkinan 12GB video RAM.

Malangnya, satu sahaja perkara yang membuatkan Xbox bagus. ESRAM, tidak akan membuat penampilan di Project Scorpio. Menurut informasi yang sama, Microsoft telah memutuskan untuk membuang Embedded Static RAM pada konsol baru tersebut kerana beberapa isu mengenai reka bentuk.
Untuk gamer tegar Xbox, ini mungkin dilihat sebagai berita buruk. Kerana sejak Xbox 360 lagi, Microsoft telah menggunakan APU-built random access memory untuk bertindak sebagai cache berkelajuan tinggi. Ciri ini membolehkan pemindahan data yang cekap dan pantas antara GPU dan pemproses utama kerana kependaman yang sangat rendah. Kehilangan ESRAM secara tiba-tiba pada Project Scorpio mungkin dilihat sebagai satu kekurangan. Tapi Microsoft, bagaimanapun, meminta sesuatu yang berbeza.

Kertas putih yang telah dibocorkan telah memberitahu dengan terperinci bagaimana game developers akan membalas terhadap kehilangan ESRAM dalam pertimbangan pada reka bentuk video game mereka. Microsoft mencadangkan bahawa sasaran standard untuk menjadikan ia aliasing, sama seperti Xbox One boleh digunakan pada Project Scorpio. Teknik ini menawarkan ciri yang sama seperti Xbox One iaitu memori yang menjimatkan. Tambahan pula, Microsoft juga mencadangkan bahawa sistem memori bandwidth yang lebih tinggi pada Project Scorpio akan terlepas dari azab keupayaan ESRAM tersebut.
Menurut Microsoft, Project Scorpio akan mengekalkan reka bentuk CPU lapan teras yang sama seperti Xbox One. Walau bagaimanapun, kelajuan jam akan dipertingkatkan untuk membalas kependaman antara GPU dan CPU. Konsol gaming tersebut akan dikeluarkan antara bulan November dan Disember tahun ini.
Sumber: The Bitbag.


Lebih 10,000 Game Sudah Mendapat Dana Di Kickstarter – Korang Bila Lagi?

Video games dan board games – lebih daripada 10 ribu daripadanya telah mendapatkan dana daripada Kickstarter. Memang gamers supports gamers lah!

Kickstarter telah menerbitkan statistik bagi operasi mereka. Sehingga 3 April 2017, 10,233 projek games telah mendapatkan dana daripada komuniti crowdfund Kickstarter. Sejak ditubuhkan pada 2009, 122,200 projek telah berjaya mendapat dana daripada Kickstarter.

2.46 juta orang telah menyumbang kepada projek-projek game, dengan dana terkumpul sebanyak USD613 juta! Bukan itu sahaja, 1.45 juta penyumbang pula telah menyumbang kepada lebih daripada 1 game.

Terdapat 76 projek game yang berjaya mengumpul dana melebihi USD1 juta. Senarai ini didahului oleh board game Kingdom Death: Monster 1.5 dengan kutipan sebanyak USD12.4 juta, video game dengan dana terbesar pula jatuh kepada Shenmue III dengan kutipan USD6.3 juta. Star Citizen, sebuah game PC pula mengutip USD2.1 juta sebelum berpindah ke lamannya sendiri dan kini berjaya mengumpul dana sebanyak USD145.9 juta!
Senarai projek-projek game yang berjaya mendapat dana daripada Kickstarter boleh dilihat di SINI.
Semua ini membuktikan, sekiranya korang mempunyai idea game yang hebat dan menarik, pasti ada gamers di luar sana yang akan membantu idea korang jadi kenyataan. Jadi, apakah idea game korang?


CDPR Tekad Untuk Mempertahankan Diri Atas Tindakan Undang-Undang Terhadap Cyberpunk 2077

CD Projekt Red sememangnya mengakui yang mereka melakukan beberapa kesilapan dalam pelancaran Cyberpunk 2077, namun mereka tetap akan mempertahankan diri bersungguh-sungguh untuk menangkis saman yang mereka terima.
Beberapa hari lalu sebuah firma guaman yang berpangkalan di New York, Amerika Syarikat telah memfailkan tindakan undang-undang terhadap CDPR atas pihak pelabur-pelabur CDPR. Dakwaan yang dikemukan ialah CDPR telah memberikan informasi yang mengelirukan kepada para pelabur dalam permohonan dana untuk membangunkan Cyberpunk 2077.
Terkini, menurut Bloomberg (via GameRant), CDPR yakin yang mereka tidak melanggar mana-mana undang-undang persekutuan, dan akan mempertahankan diri mereka daripada tindakan undang-undang ini.

The Polish video-game publisher of Cyberpunk 2077 said it will defend itself vigorously after an investor sued the company for allegedly misleading holders of its depository receipts and incurring losses https://t.co/PdpfdMkj1T— Bloomberg Technology (@technology) December 27, 2020

Tindakan guaman ini meminta mahkamah untuk mengenalpasti sama ada CDPR sengaja menyembunyikan masalah yang dihadapi Cyberpunk 2077 bagi menipu para pelabur, sehingga membawa kerugian kepada para pelabur.
Ramai meramalkan bahawa tindakan undang-undang ini bakal memihak kepada para pelabur. Antara faktornya ialah melihat bagaimana CDPR hanya memberikan Cyberpunk 2077 versi PC sahaja kepada media untuk melakukan review sebelum pelancaran — tiada langsung versi PS4 atau Xbox One, iaitu dua konsol utama yang mendatangkan masalah.


EA Tak Lupakan Titanfall 3, Tapi Fokus Mereka Kini Untuk Apex Legends – Versi Mobile, Platform Baru, Esports

Siri Titanfall dan Apex Legends mungkin menggunakan latar belakang yang sama serta dibangunkan oleh studio yang sama, iaitu Respawn Entertainment, namun EA mempunyai perancangan yang berbeza untuk kedua-dua game ini.
Ketika membentangkan laporan kewangan terbaru, bos EA, Blake Jorgensen mendedahkan apakah yang sedang dirancang oleh syarikat tersebut untuk dua game shooter itu.
Kata Jorgensen, fokus mereka sepenuhnya kini untuk Apex Legends. Di sebalik mereka tidak tahu bilakah Titanfall 3 bakal menjadi kenyataan, mereka tetap tidak akan melupakan game ini sama sekali.

Is Titanfall 3 still in the works at Respawn? EA exec Blake Jorgensen says: "We really want to keep the team hyper-focused on Apex Legends. Cant give you a sense of if and when [Titanfall 3 will come]. We certainly won’t forget about it."
— Patrick Shanley (@pshanley88) October 29, 2019
Keputusan EA ini sememangnya sudah dijangka memandangkan bagaimana Apex Legends telah menjana keuntungan yang begitu baik untuk EA. Apatah lagi, apabila game battle royale ini telah berjaya mengumpulkan 70 juta pemain berdaftar.

Apex Legends has officially hit 70 Million players worldwide! We are constantly so humbled and thankful for all of your support. ❤ pic.twitter.com/GUn1AabqC8
— Apex Legends (@PlayApex) October 29, 2019
Lebih menarik apabila EA turut mendedahkan yang Apex Legends akan menjadi fokus utama mereka pada tahun hadapan. Mereka merancang untuk mengeluarkan versi mobile, platform-platform baru (mungkin Switch dan konsol generasi seterusnya?), pasaran China serta arena esports.

EA notes that Apex Legends will be the main service shooter that they focus on next year. The game is planned for mobile, new platforms, China and esports scene.
— Daniel Ahmad (@ZhugeEX) October 29, 2019
Kepada penanti setia untuk Titanfall 3, harap bertabahlah kerana Apex Legends pada ketika ini lebih menguntungkan EA, lebih-lebih lagi apabila jualan Titanfall 2 sebelum ini tidak memberangsangkan walaupun mendapat reviu yang baik.
Kepada pemain tegar Apex Legends, bergembiralah kerana pastinya tahun 2020 akan menjadi tahun yang membawakan banyak kandungan untuk game battle royale ini.


@jomgamingmy Bekas Developer-Developer Apex Legends, Titanfall Tubuh Studio Baru – Wildlight Entertainment #jomgaming#shorts#reels#fyp#apexlegends #titanfall ♬ original sound – jomgamingmy – jomgamingmy


Ubisoft Mengacah Far Cry Baru Dengan Tema Pasca-Apokalips, Akan Didedahkan Semasa The Game Awards Esok

Satu lagi game telah disahkan akan ditampilkan dalam The Game Awards 2018 yang bakal berlangsung esok.

Ubisoft telah memuatnaik sebuah video acah yang mengumumkan satu game dari siri Far Cry. Video ini memaparkan suasana pasca-apokalips yang tidak mendedahkan sebarang info lanjut. Malah, judul rasminya juga tidak didedahkan.
Spoiler untuk penamat Far Cry 5 di bawah.
Ramai menjangkakan yang game ini nanti bakal menyambung apa yang berlaku dalam penamat Far Cry 5 — iaitu satu letupan nuklear telah meletus — membenarkan apa yang diramalkan oleh Joseph Seed, antagonis utama dalam Far Cry 5.
Para peminat sudah mula berteka-teki. Apakah Far Cry 6 akan diumumkan? DLC kepada Far Cry 5? Atau mungkin apa? Entahlah. Namun, apa yang pasti game ini nanti akan berlaku beberapa tahun selepas kejadian penamat Far Cry 5 kerana memerlukan beberapa tahun untuk manusia memulakan kehidupan yang baru selepas letusan nuklear.
Sama-samalah kita saksikan nanti dalam The Game Awards esok.

The Game Awards 2018 akan diadakan pada 7 Disember ini, 9.30am (waktu Malaysia) dan akan bertempat di Microsoft Theatre di Los Angeles, California. Korang boleh tontonnya di Facebook atau Youtube rasmi.


Saksikan Story Trailer Untuk Far Cry 6 – Kezaliman Diktator, Kebangkitan Gerila

Bersempena Gamescom 2021, Ubisoft telah mengeluarkan sebuah video trailer baharu untuk Far Cry 6, menggambarkan apakah penceritaan yang akan dibawa ke dalam francais game shooter itu kali ini.
Trailer dimulakan dengan wawancara oleh wartawan yang menanyakan soalan-soalan panas kepada Antón Castillo (Giancarlo Esposito), diktator kepada sebuah negara fiksyen bernama Yara. Kita kemudian disajikan dengan aksi-aksi kebangkitan gerakan gerila untuk menumbangkan kezaliman tersebut.
Jom layan:

Far Cry 6 akan dilancarkan pada 7 Oktober 2021 untuk PC, PS4, PS5, Xbox One, dan Xbox Series.


Ion Fury: Boleh Beli or Boleh Blah!?

Sejak beberapa tahun yang lepas, game FPS retro telah kembali ke pentas industri video game seperti Dusk, Amid Evil dan Project Warlock. Ion Fury juga tidak melepaskan peluang mahu berdiri di samping game-game FPS retro alaf baru.

Seperti Dusk yang menjadikan game seperti Quake sebagai inspirasinya, Ion Fury menjadikan game Shadow Warrior, Duke Nukem 3D dan Blood sebagai inspirasi dalam menghasilkan game ini. Ion Fury ialah game first-person shooter yang dibangunkan oleh Voidpoint dan diterbitkan oleh 3D Realms untuk platform PC buat masa ini, manakala untuk platform konsol PS4, Xbox One dan Nintendo Switch akan dikeluarkan nanti.
Plot
Ion Fury merupakan game prekuel kepada game Bombshell yang telah dikeluarkan pada tahun 2016. Pemain akan bermain sebagai karakter Shelly “Bombshell” Harrison, seorang pakar pemusnah bom di agensi Global Defense Force. Shelly perlu mengalahkan Dr. Jadus Heskel, seorang ketua kultus transhumanis yang telah melepaskan bala tentera bioniknya untuk membuat kemusnahan di bandar futuristik Neo D.C.

Ion Fury tidak menekankan plot yang mendalam, cukup sekadar plot yang ringkas dan mudah difahami oleh pemain, sama seperti kebanyakan game FPS retro pada era 90-an. Malah, pemain tidak perlu untuk bermain game BombShell (2016) untuk mengetahui kesinambungannya. Ini kerana plot dalam Ion Fury adalah cerita yang bergerak dengan sendirinya.
Gameplay
Kekuatan Ion Fury terletak pada gameplay, pada awal permainan, pemain boleh pilih empat tahap difficulty iaitu First Blood, Wanton Carnage (merujuk kepada Wanton Destruction dalam Shadow Warrior), Ultra Viscera (Ultra Violence dalam DOOM) dan Maximum Fury. Untuk pemain baru, disarankan bermain pada tahap First Blood atau Wanton Carnage. Kalau mahukan cabaran yang lebih, pilih Ultra Viscera. Maximum Fury untuk mereka yang mahukan cabaran ekstrem.

Pemain boleh tunduk, lompat, dan berlari pada kelajuan maksimum sepanjang masa, berenang untuk beberapa minit dan boleh membawa kesemua senjata. Terdapat 7 bab atau zon yang mana setiap zon itu dibahagikan dalam beberapa kawasan yang merangkumi kawasan bandar, bangunan tinggi, kawasan pembentungan, hutan dan bawah tanah. Setiap zon ini menyediakan kawasan yang luas dan juga sempit.
Terdapat lapan buah senjata yang boleh dibawa oleh pemain. Electrifryer ialah senjata melee baton elektrik yang boleh stun musuh untuk beberapa minit, Loverboy ialah sepucuk pistol revolver, Dispenser, Penetrator ialah sejenis submesingan yang boleh membakar musuh hidup-hidup, Chaingun, Bowling Bomb, Ion Bow dan Clusterpuck.

Setiap senjata mempunyai secondary fire seperti Penetrator yang boleh di dual-wield, Dispenser yang boleh ditukar dari shotgun ke pelancar grenad dan Ion Bow yang boleh lepaskan empat anak panah dalam satu tembakan. Senjata-senjata ini juga mempunyai kelebihan dan kekurangan masing-masing. Contohnya seperti Penetrator mempunyai fire rate dan damage yang tinggi tapi boleh cepat habis peluru, Bowling Bomb kurang efektif digunakan jika musuh berada di posisi lebih tinggi dari pemain dan Clusterpuck tidak boleh digunakan dalam tempat sempit.
Antara kelapan-lapan senjata, penulis suka menggunakan Loverboy kerana secondary fire-nya boleh mengunci lebih daripada tiga sasaran untuk dapatkan tembakan headshot dan Bowling Bomb yang juga boleh mengunci sasaran apabila dibaling. Secara keseluruhan setiap senjata adalah seimbang dan seronok untuk digunakan.

Musuh dalam Ion Fury juga pelbagai, dari segi reka bentuk dan paten serangan. Dari askar biasa yang menggunakan shotgun dan pelancar grenad sehinggalah ke manusia bionik yang menggunakan serangan kuat dan sukar untuk dielakkan. Setiap dari mereka mempunyai paten serangan yang berbeza. Juga pergerakan projektil dalam game bergerak dengan pantas, di sini pergerakan pemain yang laju memainkan peranan penting dalam mengelak serangan musuh.
Selain senjata, pemain juga membawa medkits untuk pulihkan nyawa dan radar yang mana boleh digunakan untuk mengesan musuh selama beberapa minit. Nyawa pemain tidak akan pulih dengan sendiri, sebaliknya pemain perlu mencari medkits atau makanan atau minuman yang mana nyawa boleh ditingkatkan lebih dari 100% selama beberapa saat. Armor juga terbahagi kepada tiga jenis, armor 50%, armor 100% dan armor 200%, kekuatan armor juga boleh ditambah dengan mencari armor fragments yang mana boleh ditingkatkan sehingga 249%.

Power-ups juga disediakan kepada pemain seperti booster boots yang membolehkan pemain double jump, infinite bowling bomb, sut yang boleh digunakan untuk menyelam lebih lama dan damage multipler yang menambah kekuatan serangan pada setiap senjata pemain.
Apa yang menarik tentang Ion Fury adalah level design, setiap map dicipta untuk mempunyai lebih dari satu laluan yang mana pemain boleh pilih untuk melakukan serangan hendap ke atas musuh. Sesetengah map juga mempunyai reka bentuk yang luas dan berlapis-lapis di mana laluan-laluan rahsia itu akan menghubungkan ke kawasan lain. Pemain juga pergi kembali ke zon-zon lalu dalam sesetengah map. Jadi, penerokaan sangat penting dalam game ini demi mencari ammo dan health serta mencari jalan pintas.

Untuk menguatkan lagi rasa penerokaan itu, Ion Fury menambah secrets yang mana pemain boleh cari dalam setiap zon. Setiap zon mempunyai lima sehingga 12 atau lebih secrets yang boleh dicari. Dan sesetengah secrets ini disorok di kawasan yang sukar dicapai dan tidak dijangka oleh pemain. Jadi untuk pemain completionist, ini adalah cabaran untuk korang.
Ion Fury juga memuatkan banyak references dari filem dan video game era 80-an dan 90-an seperti “Like Tears in Rain” dari Blade Runner, “Let of some steam Bennet” dari filem Commando, Thy Flesh Consumed dari game DOOM, Who Wants Some Wang dari game Shadow Warrior dan banyak lagi.

Selain mode campaign, mode bonus mission juga disediakan seperti Crisis in Columbia yang mana ia adalah misi gameplay dari versi demo, Queen of the Hill ialah mode survival stage yang mana pemain perlu bertahan selama yang boleh dari serangan musuh dan Bombardier Trial ialah game mode yang mana pemain diberikan jumlah tidak terhad bom untuk menyelesaikan misi yang sama dari versi demo dalam Crisis of Columbia.
Walaupun bonus mission memberikan keseronokan kepada penulis, tapi tak lama. Ini kerana map yang disediakan adalah membosankan, map dari mode campaign lebih menyeronokkan. Kalau Voidpoint menambah mode co-op juga bagus kerana game ini sesuai dimainkan 2 atau 4 pemain.
Grafik
Untuk sebuah game yang menggunakan enjin berumur lebih dari 20 tahun adalah sesuatu yang menakjubkan. Ion Fury menggunakan enjin Bulid ciptaan Ken Silverman, namun enjin Bulid yang digunakan dalam Ion Fury ini adalah versi yang dipertingkatkan iaitu EDuke32 yang mana membolehkan ia menyokong sistem operasi moden.

Dengan enjin yang dipertingkatkan, Voidpoint mampu menghasilkan map dua kali ganda lebih besar daripada game-game 3D Realms dahulu seperti Duke Nukem 3D dan Shadow Warrior. Animation sprites yang lebih berkualiti dan beresolusi tinggi, peningkatan kualti dari segi efek cahaya, letupan, sinaran api dan air. Malah, mereka mampu menghasilkan sprites yang hampir menyamai 3D pada setiap senjata, tapi masih mengekalkan cirinya iaitu 2.5D. Setiap barang seperti cawan, suis lampu dan lain-lain boleh digerakkan dan dihidupkan oleh pemain, memberikan penekanan kepada interaktiviti.
Dari segi settings, game ini menyediakan HUD setup, video mode yang mana pemain boleh ubah suai renderer, fps dan framerate, menyediakan FOV slider dan juga menyediakan sokongan gamepad. Jika korang mempunyai processor 64-bit Intel, AMD CPU dan Intel Core i5, memori 1024 RAM atau 2048 RAM, grafik kad 512 MB, 1024 MB atau Nvidia dan lain-lain serta saiz storan 100 MB — korang dah boleh main game ini.
Muzik, efek bunyi & suara
Pada mulanya penulis ingat muzik Ion Fury digubah oleh Andrew Hulshult kerana boleh dikatakan setiap game FPS retro yang baru keluar mesti lagu digubah oleh beliau. Tapi ternyata tanggapan penulis salah kerana muzik Ion Fury digubah oleh Jarkko Rotsten, seorang komposer dari Finland. Gabungan rima techno dan synth bersesuaian dengan tema Ion Fury yang mengetengahkan futuristik dan cyberpunk. Setiap rentak yang dihasilkan oleh Jarkko mempunyai elemen funky, heroic, misteri dan serius. Ala-ala seperti rentak muzik dari filem Blade Runner (1982).
Efek bunyi Ion Fury juga bagus terutamanya bunyi letupan ini kerana enjin Bulid terkenal dengan bunyi letupan yang kasar, kuat dan ikonik. Jadi, Ion Fury mengikuti jejak langkah sama. Bunyi setiap senjata juga bagus, tapi mungkin bunyi senjata Dispenser boleh diperkuatkan lagi supaya bunyinya nampak lebih garang seperti shotgun game-game 3D Realms dahulu. Secara keseluruhan, efek bunyinya bagus.

Lakonan suara Shelly oleh Valerie Arem bagus dalam mempersembahkan watak Shelly Harrison sebagai seorang protagonis yang kuat dan kental, walaupun banyak dialog yang dipertuturkan olehnya adalah dialog dari filem dan video game era 80-an dan 90-an. Suara Dr. Jadus Heskel oleh Jon St. John (pelakon suara asal Duke Nukem) juga memberikan persembahan baik walaupun dia hanya muncul di skrin sahaja dan tidak pernah bersemuka dengan pemain.
Jika korang peminat game FPS retro seperti DOOM, Quake, Shadow Warrior, Blood, Duke Nukem 3D dan banyak lagi game FPS pada era 90-an, korang patut dapatkan game Ion Fury.
BOLEH BELI
+ Gameplay yang best
+ Muzik tehno dan synth yang awesome
+ Level design yang memang dope
+ Sesuai bagi peminat yang dahagakan FPS retro
BOLEH BLAH
– Bonus mission yang agak malas dan membosankan
– Kekurangan seperti mode co-op


For Honor: Saksikan Trailer Mengganas Terbaru Untuk 3 Hero – Samurai, Viking Dan Knight!

Bangkitkan semula jiwa pahlawan anda dengan menonton 3 video terbaru For Honor yang dikeluarkan oleh Ubisoft ini!

3 trailer ini telah memperlihatkan hero-hero yang bakal ditampilkan dalam game pertarungan pedang zaman pertengahan terbaru daripada Ubisoft, For Honor. Hero-hero tersebut adalah Kensei (Samurai), Raider (Viking) dan Warden (Knight).
Jom layan:

Sesi alpha untuk game ini akan bermula pada 15 September ini, dan anda boleh mendaftar di sini.
For Honor akan dilancarkan pada 14 Februari 2017 untuk PC, PlayStation 4 dan Xbox One.
JomBaca: Gameplay Multiplayer Untuk For Honor! Kapak Bertemu Pedang! Tetak-Menetak!


Rating PUBG Untuk PS4 Didaftarkan Di Korea – Akan Dilancarkan Ke PS4 Tidak Lama Lagi?

Kita semua sudah mengetahui bahawa PlayerUnknown’s Battleground (PUBG) pasti akan dilancarkan ke “semua platform”, seperti yang dikatakan oleh CEO PUBG Corp. sebelum ini, menandakan yang ia tetap akan dikeluarkan ke platform PS4.

Namun, persoalan yang sentiasa bermain di minda para pemain PS4 ialah “bila?”. Bilakah PUBG akan menamatkan konsol eksklusif yang kini dipegang oleh Xbox?
Laporan terbaru ini mungkin telah memberikan kita petanda bahawa pelancaran PUBG ke PS4 mungkin lebih dekat daripada apa yang kita jangkakan.
Korean Ratings Board, iaitu badan yang memberikan rating (menapis) game-game di Korea Selatan, telah menyenaraikan PUBG untuk PS4. Pendaftaran ini telah dilakukan pada 19 September 2018, dan ramai sudah mula berteka-teki apakah game ini akan dilancarkan ke platform Sony itu dalam masa terdekat.

PUBG for PS4 has popped up on the Korean Ratings Board https://t.co/4D8eIRWO0l pic.twitter.com/s9HPiGVHvt
— Nibel (@Nibellion) September 19, 2018
PUBG buat masa ini boleh dimainkan di PC dan Xbox One, manakala PUBG Mobile, yang mempunyai model bisnes yang sedikit berbeza, boleh dimainkan di iOS dan Android.


League of Legends: Jacket Challenger LoL 2016 Sudah Mula Dihantar!

Artikel ini ditulis dan dikongsi oleh seorang sahabat kami, Waghih. Korang boleh baca artikel asal yang ditulis oleh beliau di lamannya yang menumpukan kepada berita League of Legends, Liga Lagenda.

Pengenalan
Berita baik untuk para Challenger LoL sekalian apabila pihak Riot telah membuat pengumuman bahawa ganjaran untuk Challenger tahun 2016 iaitu, ‘jacket’ serta pingat yang direka khas, akhirnya sudah mula dihantar kepada pemain yang layak. Mereka juga mendapat satu lagi ganjaran iaitu ‘custom recall’ sebagai bonus tambahan.

Ganjaran ini mengambil masa yang agak lama kerana hanya pemain yang berkedudukan 200 teratas dari setiap wilayah sahaja yang layak menerimanya. Tambahan lagi, sudah hampir 8 bulan sejak Musim 6 sudah berakhir. Riot menjanjikan bahawa mereka telah berusaha keras untuk mencipta ‘jackets’ dan pingat ini, dan setelah beberapa kali penangguhan, ‘jacket’ Challenger sudah mula dihantar. Pingat Challenger masih BELUM dihantar buat masa ini.
ekaan Pingat Challenger yang sangat menarik dan unik.
Jika korang merupakan antara golongan 0.01% daripada jumlah keseluruhan pemain di League of Legends yang berhak menerima ganjaran ini, sudah semestinya korang marah, sebab dah terlalu lama menunggu. Berkemungkinan besar, korang pon dah lupa ganjaran ini sampailah sekarang. Jangan risau, kerana Riot memberikan satu lagi ganjaran sebagai ganti rugi kepada pemain Challenger. Mereka akan menerima kesan efek khas untuk ‘recall’ dalam LoL.

‘Recall’ terbaru ini mendapat sentuhan kilauan emas dan membuktikan kepada pemain bukan Challenger yang lain bahawa penguasaan korang terhadap game ini lebih mantap daripada mereka semua. Ia bukanlah ganjaran besar atau fizikal seperti, ‘jackets’ dan pingat, namun ganjaran bonus ini membantu mengingatkan bahawa pemain Challenger ini adalah terbaik dan dihargai.


Roller Champions Dari Ubisoft Dilaporkan Akan Dibatalkan Tidak Lama Lagi

Game sukan free-to-play terbaharu daripada Ubisoft, Roller Champions dilaporkan akan menutup tirainya selepas dilancarkan hanya beberapa bulan.
Menurut wartawan Giant Bomb yang bercakap dalam podcast Xbox Era, Jeff Grubb mendakwa Roller Champions akan dibatalkan selepas musim ketiga.
Walau bagaimanapun, beliau tidak mengulas lanjut mengenai laporan beliau tersebut.

Diumumkan pada tahun 2019 dan dilancarkan pada bulan Mei 2022, Roller Champions dibangunkan oleh Ubisoft Montreal.
Game itu telah menerima kandungan bermusim sejak ia dilancarkan. Dan menurut Ubisoft, rekod kewangan baru-baru ini menunjukkan Roller Champions mempunyai prestasi lebih baik daripada Hyper Scape, game battle royale Ubisoft yang juga telah dibatalkan.

Dalam review kami untuk Roller Champions, kami berkata, “Satu harapan besar penulis kepada Ubisoft kali ini: tolonglah jangan bunuh potensi yang ada dalam Roller Champions”. Nampaknya ketakutan kami untuk game ini mungkin akan menjadi kenyataan sekiranya laporan ini sahih.
Pada masa yang sama juga, Ubisoft telah membatalkan game Ghost Recon Frontline, Splinter Cell VR dan dua buah game yang belum diumumkan.
Avatar: Frontiers of Pandora yang sepatutnya dikeluarkan pada tahun ini, ditunda ke tahun fiskal syarikat itu iaitu pada awal April 2023.


Akhirnya, Fortnite Battle Royale Dilancarkan Secara Rasmi Dalam PlayStation Store Asia (R3) Di PS4

Menjelang beberapa jam sebelum pelancaran Season 5 dalam Fortnite, para pemain Asia di PS4 telah disajikan dengan satu berita yang menggembirakan.

Setelah sekian lama menanti, hari ini, Fortnite akhirnya telah dilancarkan secara rasmi dalam PlayStation Store rantau Asia (R3) di PS4.
Sebelum ini, para pemain Asia di PS4 yang ingin bermain Fortnite, mereka terpaksa memuat-turunnya dari PS Store Amerika Utara (R1) atau Eropah (R2). Dan semestinya, bersama-sama dengan pelancaran game ini di R3, para pemain Asia juga boleh membeli Vbucks (matawang dalam game) dengan menggunakan matawang dari negara masing-masing.
Sebelum ini, sebelum dilancarkan di R3, para pemain Asia di PS4 mempunyai dua cara untuk membeli Vbucks. Pertama, membelinya dari akaun R1 atau R2 dengan menggunakan matawang dollar Amerika atau Pound. Cara kedua, pemain boleh membelinya dari platform PC atau mobile yang sedia ada menawarkan Vbucks dalam matawang ringgit Malaysia — sesuatu yang boleh dilakukan kerana Fortnite menyokong fungsi cross-play, cross-purchase dan cross-progression.

Kini, korang boleh membeli Vbucks di akaun R3, dan di bawah adalah harganya:

10,000 (+3,500 Bonus) V-Bucks — RM300
2,500 (+300 Bonus) V-Bucks — RM75

Selain game itu sendiri dan Vbucks yang sudah dilancarkan di R3, PS Store ini juga menawarkan beberapa kandungan lain. Untuk korang yang mempunyai PlayStation Plus, dapatkan skin PlayStation Plus Celebration Pack secara percuma.

Kalau korang nak miliki skin yang lebih kacak, bolehlah dapatkan pula Wingman Starter Pack dengan harga RM15, yang menawarkan:

600 V-Bucks
Wingman Outfit
Bogey Back Bling

Untuk korang yang gemar menyunting video-video di Share Factory, jangan lupa untuk dapatkan Fortnite Theme, juga secara percuma, yang memberikan korang:

1 Intro
1 Outro
1 Title clip
9 Backgrounds
3 Transitions
12 Stickers
6 Fonts

Permintaan kita yang ini telahpun ditunaikan. Seterusnya, Epic perlu menunaikan permintaan kita yang satu lagi, iaitu menyediakan server Asia Tenggara (SEA) untuk pengalaman gameplay online yang lebih baik dan lancar kepada para pemain rantau ini.
Mungkinkah server SEA akan disediakan dalam kemaskini yang akan keluar pada 4 petang ini? Sama-sama kita nantikan.

Jadi, kepada pemain PS4 yang tak pernah mencuba lagi Fortnite Battle Royale kerana tidak mempunyai akaun R1 atau R2, inilah masa yang korang tunggu selama ini! Download sekarang dan kecapi Victory Royale pertama korang!


Metacritic Dedahkan Markah Reviu Game Paling Tinggi Dalam Dekad Ini (2010-2019)

Metacritic merupakan antara laman web mengumpulkan markah reviu untuk filem, siri telvisyen, muzik dan video game yang terbesar di dunia. Menjelang, penghujung tahun 2019, dan penamat untuk dekad ini (2010-2019), Metacritic telah berkongsikan beberapa data menarik.
Antara data menarik yang dikongsikan ialah senarai senarai game dengan markah reviu paling tinggi dalam dekad ini di laman web tersebut. Kriteria yang diambil kira untuk dimasukkan dalam senarai ini ialah ia perlu mempunyai sekurang-kurangnya markah dari 15 pengkritik (bukan pengguna), dan sekiranya game itu dikeluarkan untuk lebih daripada satu platform, markah dari platform tertinggi akan diambil untuk dimasukkan dalam senarai ini.
2 game teratas nampaknya dirajai oleh dua game daripada Nintendo, iaitu Super Mario Galaxy 2 di tangga pertama dan The Legend of Zelda: Breath of the Wild di tangga kedua. Lebih menarik, dua tangga seterusnya merupakan dua game dari studio yang sama, iaitu Rockstar Games — Red Dead Redemption 2 di tangga ketiga dan Grand Theft Auto V di tangga keempat. Malah, Red Dead Redemption yang pertama juga berjaya memasukan senarai 10 teratas.
Game eksklusif PlayStation dari Naughty Dog, The Last of Us juga cemerlang. Game asal yang dikeluarkan untuk PS3 menduduki tangga kelapan, dan versi remastered-nya untuk PS4 pula menduduki tangga kesembilan.
Berikut ialah senarai game yang mendapat markah reviu tertinggi dalam dekad ini:

 Super Mario Galaxy 2 (Wii, 2010) — 97 markah
The Legend of Zelda: Breath of the Wild (Switch, 2017) — 97 markah
Red Dead Redemption 2 (PlayStation 4, 2018) — 97 markah
Grand Theft Auto V (PlayStation 4, 2014) — 97 markah
Super Mario Odyssey (Switch, 2017) — 97 markah
Mass Effect 2 (Xbox 360, 2010) — 96 markah
The Elder Scrolls V: Skyrim (Xbox 360, 2011) — 96 markah
The Last of Us (PlayStation 3, 2013) — 95 markah
The Last of Us Remastered (PlayStation 4, 2014) — 95 markah
Red Dead Redemption (Xbox 360, 2010) — 95 markah
Portal 2 (Xbox 360, 2011) — 95 markah
God of War (PlayStation 4, 2018) — 94 markah
Batman: Arkham City (Xbox 360, 2011) — 94 markah
The Legend of Zelda: Ocarina of Time 3D (3DS, 2011) — 94 markah
BioShock Infinite (PC, 2013) — 94 markah
Pac-Man Championship Edition DX (Xbox 360, 2010) — 93 markah
Divinity: Original Sin II (PC, 2017) — 93 markah
Super Mario 3D World (Wii U, 2013) — 93 markah
Starcraft II: Wings of Liberty (PC, 2010) — 93 markah
Persona 4 Golden (PlayStation Vita, 2012) — 93 markah

Metacritic mengeluarkan senarai sehingga 50 game teratas dan korang boleh lihatnya sendiri di sini.
Berpuas hati dengan senarai ini? Apakah game kegemaran korang dalam dekad ini?


Game Shooter Free-To-Play Ironsight Akan Mulakan Sesi Ujian Beta Terbuka Pada Bulan Februari

Game shooter ketenteraan futuristik, Ironsight yang telah menutup sesi ujian beta tertutup pada tahun lepas akan membuka semula dengan sesi beta terbuka pada 1 Februari.

Sesi beta terbuka itu akan menampilkan “kandungan-kandungan baru yang lebih luas” termasuklah 4 peta, mode baru dan misi baru.
Ironsight mengisahkan tentang peperangan North Atlantic Forces menentang Energy Development Enterprise Network dalam merebut sumber asli yang masih ada di Bumi pada tahun 2025. Ia menampilkan ciri-ciri mode yang hampir sama termasuklah Search and Destroy dan Team Deathmatch serta juga Secure Point dan Resource Takeover. Dua mode co-op yang menampilkan musuh AI juga ada.
https://www.youtube.com/watch?v=jbQ-TeIGPoU
Pemain mempunyai akses kepada lebih 100 senjata yang boleh diubahsuai dan pelbagai jenis pilihan kelengkapan, dron taktikal dan mech. Pertempuran juga akan mengambil tempat di lokasi di seluruh dunia, setiap satunya mempunyai rupa bentuk muka bumi dan cuaca yang berbeza.
Ironsight ialah game free-to-play, seperti biasa pemain boleh membelanjakan wang jika mereka mahu untuk membeli tiga jenis Founder Packs. Setiap satunya mengandungi gabungan dalam mata wang in-game, loot crates, emotes, senjata dan lain-lain kelengkapan. Membeli salah satu pack itu akan membenarkan pemain beraksi lebih awal dalam fasa pre-beta yang akan dimulakan pada 30 Januari.
Maklumat lebih lanjut boleh layari aeriagames.com.


Netflix Kongsikan Aktiviti, Lokasi Balik Tabir Siri Prekuel, The Witcher: Blood Origin

Mungkin masih jauh lagi sebelum kita dapat melihat trailer pertama The Witcher: Blood Origin, walau bagaimanapun Netflix telah berkongsikan sedikit aktiviti dan lokasi di balik tabir pembikinannya.
Video ini diperlihatkan semasa acara TUDUM yang berlangsung malam tadi. Kita dapat lihat bagaimana teraju utama siri prekuel tersebut, Declan De Barra begitu teruja berkongsikan perkembangan terbaharu projek itu.

Antara pelakon yang sudah didedahkan membintangi siri ini ialah Michelle Yeoh sebagai Scian, Sophia Brown sebagai Éile, dan Laurence O’Fuarain sebagai Fjall.
Diberi judul The Witcher: Blood Origin, siri ini adalah prekuel, atau lebih tepat lagi, 1,200 tahun sebelum kejadian musim pertama The Witcher di Netflix.
Siri spin-off yang akan membawakan enam bahagian (episod) ini menceritakan penciptaan prototaip pertama Witcher, dan peristiwa-peristiwa yang membawa kepada Conjunction of the Spheres, apabila dunia raksasa, manusia dan elve digabungkan menjadi satu.
Declan de Barra merupakan penerbit eksekutif dan ketua teraju dalam siri ini dan Lauren Schmidt Hissrich pula sebagai penerbit eksekutif. Malah, penulis novel asal, Andrzej Sapkowski turut terlibat, bertindak sebagai konsultan kreatif.
Buat masa ini, Netflix belum menyatakan sebarang tarikh jangkaan bilakah siri ini akan ditayangkan di platform tersebut.


Maradona, Pele, Henry Dan Yashin Diumumkan Sebagai 4 ICON Baru Dalam FIFA 18, Menemankan Ronaldo Nazario

Seperti yang telah dijanjikan sebelum ini, empat legenda bola sepak dunia telah didedahkan sebagai ICON terbaru dalam FIFA 18.

Dalam beberapa siri FIFA sebelum ini, sistem Legends digunakan. Sistem ini memberikan pemain-pemain legenda yang sudah bersara dalam mode FIFA Ultimate Team (FUT), eksklusif untuk Xbox.
Walau bagaimanapun, sistem Legends ini akan dimansuhkan, memperkenalkan sistem baru, iaitu ICONS. Perbezaannya hanyalah tiada lagi hak eksklusif untuk Xbox. ICONS ini akan ditampilkan dalam platform current-gen (PC, PS4 & Xbox One).
Pemain legenda pertama yang diperkenalkan sebelum ini dalam ICONS adalah Ronaldo Luís Nazário de Lima. Terkini, empat legenda lain telah diperkenalkan untuk ICONS, iaitu Diego Maradona, Pele, Thierry Henry dan Lev Yashin. Korang boleh saksikan trailer pengenalan ini di bawah:

Pendedahkan Diego Maradona sebagai antara ICONS dalam FIFA 18 ini boleh dikatakan agak mengejut selepas baru-baru ini, Konami telah mengumumkan kerjasama bersama legenda Argentina itu untuk siri PES mereka. Dengan Konami masih belum dedahkan apakah bentuk kerjasama yang akan dijalankan, pendedahan ICONS dalam FIFA 18 ini membuatkan lebih banyak persoalan timbul.

FIFA 18 akan dilancarkan di PC, PS4, Xbox One, PS3, Xbox 360 dan Nintendo Switch (versi tersendiri) pada 29 September 2017.


Sony Dedahkan UI/Menu Utama PS5 – 10 Ciri Baru Yang Korang Perlu Tahu

Setelah lama para peminat menanti, dan menjelang kurang sebulan sebelum pelancaran PS5, Sony akhirnya telah memperlihatkan user interface (UI) untuk konsol generasi seterusnya mereka itu.
Sememangnya PS5 akan memberikan pelbagai pengalaman baharu kepada para pemain dengan bermacam fungsi dan ciri yang sangat menarik dan memudahkan. Ini kami kumpulkan 10 ciri menarik yang didedahkan dalam video di bawah.

1. Control Center
Control Center merupakan satu menu yang dapat diakses dengan hanya menekan sekali sahaja butang PS di DualSense. Sony mengatakan yang Control Center merupakan satu paparan yang akan membantu pemain dalam banyak perkara.
Di sini, kita boleh dapatkan berita-berita baharu yang diumumkan oleh pembangun game yang kita miliki melalui akaun media sosial rasmi mereka. Di sini juga kita boleh akses klip video dan screenshot yang telah kita ambil sebelum ini melalui butang Create di DualSense.
2. Activities
Activities boleh dikatakan seumpama satu hab yang memberitahu perkembangan terkini tentang game yang sedang kita mainkan. Ia akan memaparkan apakah objektif-objektif yang telah atau sedang kita capai — berapa peratus sudah lengkap, apakah bahan yang diperlukan, anggaran berapa minit untuk sesuatu objektif itu dapat dicapai, dan lain-lain.
Malah, apabila kita lihat ada objektif yang belum tercapai, kita boleh pilih dan terus melompat ke level tersebut (bergantung kepada setiap game).
3. Game Help
Selalunya, apabila kita tersekat di satu bahagian dalam game, dan sudah perah otak habis-habisan tapi masih buntu, kita mungkin akan Google atau Youtube bahagian tersebut untuk dapatkan bantuan. Namun, kadang-kala, lain yang kita cari, lain yang kita temui, sehingga kita sendiri ternampak spoiler.
PS5 akan memperkenalkan satu ciri baharu yang akan mengatasi masalah ini. Sesetengah Activity (objektif dalam game) akan menyediakan Game Help. Satu video pendek bersaiz kecil akan dipaparkan, memberikan bantuan kepada pemain untuk menyelesaikan objektif yang sedang tersekat itu. Pembangun akan menyediakn video tersebut, dan tentunya ia tidak akan memaparkan sebarang spoiler.
4. Mikrofon
Dalam video kali ini, Sony telah mengesahkan bahawa controller DualSense mempunyai mikrofon terbina. Bermakna, setiap kali pemain masuk ke dalam Party Chat, kita akan terus boleh berbual dengan rakan, tanpa perlu meraba mencari earphone atau headset.
Lebih menarik, DualSense turut mempunyai keupayaan untuk membisukan (mute) mikrofon terus dari controller. Lebih mudah dan lebih cepat.
5. Share Screen
Ini mungkin ciri paling menarik bagi penulis secara peribadi. Seperti tertera di namanya, Share Screen membenarkan seorang pemain berkongsikan paparan skrin dari game yang sedang dia mainkan kepada pemain lain, asalkan kedua-dua pemain yang terlibat berada dalam Party yang sama.
Ini mungkin kedengaran seperti fungsi Share Play yang sudah ada di PS4. Namun, apa yang membezakannya ialah kita boleh menonton paparan skrin rakan itu sambil kita juga sedang bermain game lain. Misalnya, korang sedang bermain FIFA, dan sambil bermain FIFA itu, dia boleh menonton paparan skrin (saiz kecil di skrin) yang dikongsikan oleh rakan korang yang sedang bermain Call of Duty.
6. Lompat Game
Ini merupakan satu ciri konsol generasi seterusnya yang sudah sering dibincangkan, sama ada PS5 mahupun Xbox Series.
Dalam video ini, Sony memperlihatkan buat kali pertama bagaimana pemain mampu bertukar-tukar dari satu game ke game lain dengan begitu cepat — terima kasih kepada penggunaan SSD yang sangat pantas oleh PS5.
7. Create
Sony turut memperlihatkan fungsi merakamkan klip video dan screenshot melalui butang Create yang ada di DualSense. Tiada apa yang mengejutkan kerana kebanyakan fungsi sudah ada di PS4, seperti PS5 akan sentiasa merekodkan gameplay kita, terpulang kepada kita untuk menyimpannya (save) pada bila-bila masa.
Namun apa yang berbeza dengan PS4 ialah PS5 akan merakam kedua-dua klip video dan screenshot dalam resolusi 4K.
8. PlayStation Store

Satu perubahan besar yang ditampilkan dalam menu utama PS5 ialah PlayStation Store diintegrasikan terus ke dalam sistem PS5 — tidak seperti PS4 yang perlu membuka satu aplikasi berasingan untuk melihat PS Store. Bermakna, apabila pemain scroll terus ke tab paling kiri di menu utama PS5, ia akan terus memaparkan PS Store tanpa sebarang loading lagi.
Di sini, pemain dibenarkan untuk melihat semua game PS5 dan game PS4 yang menyokong backward compatibility.
9. Sunting Gambar
Sebelum memuat-naik screenshot ke akaun media sosial, ada fungsi untuk kita menyunting gambar tersebut. Sony walau bagaimanapun tidak memperlihatkannya secara lanjut dalam video ini, yang mana mereka hanya mengumumkan sahaja tentang fungsi penyuntingan gambar itu.
Kami menjangkakan yang fungsi suntingan itu adalah yang ringkas seperti pilihan beberapa filter berwarna, crop gambar dan sebagainya.
10. Mengesan Suara
Sony mengesahkan bahawa kita boleh menulis di skrin dengan hanya menggunakan fungsi pengesanan suara. Disebabkan DualSense mempunyai mikrofon terbina, kita boleh cakap sahaja apa yang ingin ditaip, tanpa perlu untuk menaip satu per satu huruf seperti biasa.
Kata Sony, beberapa bahasa akan menyokong fungsi pengesanan suara ini, tetapi belum mendedahkan lagi apakah senarai bahasa itu.

Jadi, fungsi dan ciri di PS5 manakah yang korang paling teruja dalam video pendedahan kali ini? Kongsikannya di ruangan komen.
PS5 akan dilancarkan pada 12 November ini.


Ini Gambar Sebenar PS5 Dan DualSense Yang Diambil Bersebelahan Gamer

Menjelang beberapa minggu sebelum pelancaran PlayStation 5, Sony telah menjemput beberapa Youtuber di Jepun untuk mencuba konsol mereka akan datang itu.
Dan para Youtuber ini pun telah mengeluarkan video pandang pertama mereka ketika bermain Astro’s Playroom dan Godfall. Salah seorang daripadanya ialah channel Pocky.
Pada awal video, Pocky telah memperlihatkan sedikit rakaman beliau yang duduk di sebelah konsol PS5 sambil memegang controller DualSense. Ini mungkin kali pertama kita melihat konsol itu secara fizikal dalam satu video umum.
Korang boleh saksikannya di bawah:

PS5 akan dilancarkan pada 12 November ini.


Iklan TV UEFA Champions League Tampilkan Karakter Ikonik PlayStation – Kratos, Aloy, Nathan Drake

Sony Interactive Entertainment dan UEFA telah bekerjasama sejak sekian lama dalam mengadakan rentas promosi. Korang yang sering menonton perlawanan kejohanan bola sepak terbesar Eropah itu sudah tentu biasa melihat promosi PlayStation di papan iklan tepi padang.
Kini, mereka telah meningkatkan tahap promosi mereka dengan membikin sebuah iklan televisyen UEFA Champions League baharu yang menampilkan karakter-karakter ikonik PlayStation.
Seperti yang boleh disaksikan dalam video di bawah, kita dapat lihat Kratos dan Atreus (God of War) berjalan keluar dari terowong ke padang, Ratchet dan Clank mengusung pemain tercedera keluar dari padang, Aloy (Horizon Forbidden West) bertugas bersama pasukan taktikal dan Nathan Drake (Uncharted 4) pula memanjat bumbung stadium untuk mendapatkan pandangan terbaik menonton bola sepak.

Dalam kenyataan yang dikeluarkan, Sony berkata PlayStation dan UEFA Champions League telah memperbaharui perjanjian kerjasama untuk kitaran 2021-24, menyambung kerjasama sejak 1997.


Mechwarrior 5: Mercenaries Akan Menampilkan First Person, Single Player Campaign!

Jom kita tengok video gameplay terbaru game ini!

Piranha Games, developer bagi Mechwarrior Online telah mengumumkan siri terbaru Mechwarrior di Mech Con 2016. Game ini yang dinamakan Mechwarrior 5: Mercenaries akan menampilkan benda yang paling diminta para peminat – single-player campaign.
Dalam story mode ini, korang akan memainkan watak seorang rooki pilot dan korang akan mendapat kontrak daripada pelbagai factions! Seperti game multiplayer free-to-playnya, korang akan bermain dari perspektif single player, daripada dalam Battlemech!
Developer berkata, gameplay Mechwarrior 5 akan menampilkan elemen-elemen taktikal dan penyenggaraan yang diminta oleh peminat Mechwarrior – sama seperti yang terdapat di dalam Mechwarrior Online. Game ini juga disahkan akan dibangunkan bagi platform VR!
Mechwarrior 5: Mercenaries sedang dibangunkan dan akan diterbitkan pada tahun 2018.


MasterBox Pro 5 Diperkenalkan Oleh Cooler Master

Mempunyai ciri-ciri seperti panel hadapan lutsinar, tempered glass dan juga pencahayaan RGB!

Cooler Master telah melancarkan sebuah siri baru berdasarkan MasterBox 5 yang dinamakan sebagai MasterBox Pro 5. Casing PC ini mempunyai 2 bahagian lutsinar iaitu bahagian panel hadapan dan juga panel sisi yang merupakan adalah sebuah tempered glass yang setebal 4mm.

MasterBox Pro 5 kini sudah boleh didapati untuk pasaran Malaysia pada harga:

MasterBox Pro 5 : RM 339
MasterBox Pro 5 RGB : RM 399


GTA Online Menjadi Sesak, Mengalami Gangguan Selepas Diberikan Percuma Di Epic Games Store

Apa akan berlaku apabila memberikan game kedua paling laris dalam sejarah gaming secara percuma? Ya, pastinya berlaku kesesakan yang melampau untuk mengakses game tersebut.
Dalam satu tweet yang dikeluarkan, Rockstar Games telah mendedahkan bahawa mode online multiplayer dalam Grand Theft Auto V, atau lebih dikenali sebagai GTA Online, sedang mengalami gangguan untuk diakses. Tweet tersebut dikeluarkan kira-kira jam 2:40 pagi tadi (waktu Malaysia).
Rockstar berkata disebabkan jumlah pemain yang terlalu tinggi, mereka sedang mengalami isu dengan akses kepada Rockstar Games Services termasuklah Rockstar Games Launcher dan GTAV untuk PC.

Due to extremely high player volumes, we are currently experiencing issues with access to Rockstar Games Services including the Rockstar Games Launcher and GTAV for PC. We are actively working to resolve the issue and will keep you updated of any changes.
— Rockstar Support (@RockstarSupport) May 17, 2020
Walau bagaimanapun, jangan teragak-agak untuk cuba masuk ke dalam GTA Online sekarang kerana pada pukul 7.30 pagi tadi mereka telah mengumumkan yang isu ini sudah pun berjaya diselesaikan.

The issue impacting service performance for the Rockstar Games Launcher and GTAV on PC is now resolved. Thank you for your patience.
— Rockstar Support (@RockstarSupport) May 17, 2020
Pada Khamis lalu, Epic Games Store secara mengejutnya telah memberikan Grand Theft Auto V secara percuma. Ketika bermulanya pemberian percuma tersebut, Epic Games Store turut mengalami gangguan.

We are currently experiencing high traffic on the Epic Games Store.
We are aware that users may be encountering slow loading times, 500 errors, or launcher crashing at this time and we are actively working to scale. We'll provide an update as soon as we can.
— Epic Games Store (@EpicGames) May 14, 2020
Bagi yang masih belum mengambilnya, korang masih sempat melakukannya di Epic Games Store kerana tawaran percuma ini akan berlangsung sehingga 21 Mei. Apabila korang mengambilnya dalam tempoh waktu ini, ia akan menjadi milik korang selamanya.